Καλλιτεχνικός Προγραμματισμός για την θεατρική περίοδο 2017-2018 >\nΚαλλιτεχνικός Προγραμματισμός για την θεατρική περίοδο 2017-2018 > (31/5/2017)\nΟ ανεκπλήρωτος έρωτας του Χήθκλιφ και της Κάθριν θα «ανοίξει» φέτος την αυλαία της χειμερινής θεατρικής σεζόν και θα «ζωντανέψει» και πάλι στη σκηνή του Θεάτρου της Εταιρείας Μακεδονικών Σπουδών. Τα «Ανεμοδαρμένα ύψη» της Έμιλυ Μπροντέ, σε διασκευή και σκηνοθεσία Γιάννη Καλαβριανού, μία από τις μεγαλύτερες ερωτικές ιστορίες όλων των εποχών, επανέρχονται για να μας καθηλώσουν με την άγρια ποιητική τους δύναμη, την ταραγμένη και σκοτεινή τους ατμόσφαιρα και για να φωτίσουν αριστοτεχνικά τις ρομαντικές αλλά και βίαιες πλευρές του απόλυτου αλλά και καταστροφικού έρωτα των ηρώων του.\nΣΥΝΤΕΛΕΣΤΕΣ: Mετάφραση-Διασκευή-Σκηνοθεσία: Γιάννης Καλαβριανός, Δραματολόγος παράστασης: Αντώνης Σολωμού, Βοηθός σκηνοθέτης- Επιμέλεια κίνησης: Αλεξία Μπεζίκη, Σκηνικά: Γιάννης Θαβώρης, Κοστούμια: Αλεξάνδρα Μπουσουλέγκα, Ράνια Υφαντίδου, Μουσική: Άγγελος Τριανταφύλλου, Φωτισμοί: Σάκης Μπιρμπίλης, Β΄ Βοηθός σκηνοθέτη: Γιώλικα Πουλοπούλου, Βοηθός σκηνογράφου: Ελίνα Ευταξία, Β΄ Βοηθός σκηνογράφου: Μαρία Όσσα, Οργάνωση παραγωγής: Αθανασία Ανδρώνη\nΠαίζουν: Γιώργος Γλάστρας (Χήθκλιφ), Αίγλη Κατσίκη (Ισαβέλλα), Γιώργος Κολοβός (Έντγκαρ), Αγγελική Νοέα (Φράνσις), Ορέστης Παλιαδέλης (Ιωσήφ), Μαριάνθη Παντελοπούλου (Κάθριν), Γρηγόρης Παπαδόπουλος (Χίντλεϋ), Κωστής Ραμπαβίλας (Έρτον), Αρετή Σεϊνταρίδου (Κάθυ), Έφη Σταμούλη (Νέλυ), Ορέστης Χαλκιάς (Λίντον).\nΈναρξη: 27 Ιανουαρίου 2018\nΤο «DA» είναι από τα πιο γνωστά έργα του Ιρλανδού θεατρικού συγγραφέα Χιου Λέοναρντ, το οποίο έχει αποσπάσει πολλά βραβεία και θεατρικές διακρίσεις.\nΈνα έργο που παρουσιάζει με πολύ μοντέρνο τρόπο το μικροαστικό κοινωνικό και οικογενειακό περιβάλλον του εικοστού αιώνα στην Ιρλανδία μέσα στο οποίο μεγάλωσε ένα παιδί που τώρα ως ενήλικας το ζει σχεδόν ψυχαναλυτικά και λυτρωτικά από την αρχή.\nΠαίζουν: Νίκος Καπέλιος, Λίλιαν Παλάντζα, Αναστάσης Ροϊλός, Δημήτρης Σιακάρας, Ορέστης Χαλκιάς, Μαρία Χατζηιωαννίδου.\n«OIKOΓΕΝΕΙΑΚΗ ΓΙΟΡΤΗ» (FESTEN)\nτων Τόμας Βίντερμπεργκ, Μόγκενς Ρούκοφ, Μπο Χρ. Χάνσεν\nΜετάφραση: Αλίκη Δανέζη Κνούτσεν - Μανώλης Δούνιας\nΈναρξη: 8 Οκτωβρίου 2017\nΗ «Οικογενειακή γιορτή» Festen, η παράσταση που καθήλωσε φέτος τη θεατρική Θεσσαλονίκη και απέσπασε εγκωμιαστικές κριτικές σημειώνοντας συνεχή sold out, μετά το ταξίδι της στην Αθήνα - στο πλαίσιο των εκδηλώσεων του Φεστιβάλ Αθηνών & Επιδαύρου 2017- επιστρέφει δυναμικά στο φουαγιέ της ΕΜΣ από τον Οκτώβριο 2017.\nΣΥΝΤΕΛΕΣΤΕΣ: Μετάφραση: Αλίκη Δανέζη Κνούτσεν, Μανώλης Δούνιας, Ελεύθερη απόδοση στίχων: Μαγδαληνή Μπεκρή, Σκηνοθεσία: Γιάννης Παρασκευόπουλος, Σκηνικά-Κοστούμια: Σοφία Παπαδοπούλου, Μουσική: Μάνος Μυλωνάκης, Κίνηση: Αλέξης Τσιάμογλου, Φωτισμοί: Στράτος Κουτράκης, Α΄ Βοηθός σκηνοθέτη: Άρης Νινίκας, Β΄ Βοηθός σκηνοθέτη: Γιώργος Χιώτης, Βοηθός σκηνογράφου: Δανάη Πανά, Βοηθοί φωτιστή: Ιφιγένεια Γιαννιού, Αθανασία Λάζου, Σταματία Σαπατόρη, Οργάνωση παραγωγής: Εύα Κουμανδράκη\n«… Εκεί που το δικό σου βλέμμα συναντά το βλέμμα του άλλου. Εκεί που η δική σου αλήθεια ψάχνει να βρει την αλήθεια του άλλου. Εκεί που —όπως στην ονειρεμένη καταληκτική σκηνή— εξαγνισμένος, πρέπει να αποφασίσεις με "ποιους θα πας και ποιους θ' αφήσεις". Μια μοναδική, σπουδαία στιγμή για το Κρατικό Θέατρο Βορείου Ελλάδος και το θέατρο της Θεσσαλονίκης».\nΣκηνοθεσία: Κορίνα Βασιλειάδου & Χάρης Πεχλιβανίδης\nΈναρξη: 20 Ιανουαρίου 2018\nΚορίνα Βασιλειάδου, Χάρης Πεχλιβανίδης\nΣκηνικά – Κουστούμια – Σκηνικά Αντικείμενα: Διδώ Γκόγκου, Ελένη Κανακίδου, Σόνια Σαμαρτζίδου\nΚίνηση: Αλέξης Τσιάμογλου, Σοφία Παπανικάνδρου\nΒοηθός σκηνοθέτη: Αλέξης Τσιάμογλου\nΣτο ρόλο της Πέτρα φον Καντ η Αγγελική Παπαθεμελή\nΠαίζουν: Ιφιγένεια Δεληγιαννίδου (Βαλερί φον Καντ), Στεφανία Ζώρα (Γκάμπι φον Καντ), Ειρήνη Κυριακού (Κάριν Τιμμ), Μαριάνθη Παντελοπούλου (Μαρλένε), Ρεβέκκα Τσιλιγκαρίδου (Σιντονί φον Γκράζεναμπ).\nΈναρξη: 14 Απριλίου 2018\nΤα ορφανά (2009) του Ντένις Κέλλυ, του Ιρλανδού βραβευμένου, πολυμεταφρασμένου και ήδη καταξιωμένου συγγραφέα στην ελληνική σκηνή θα σκηνοθετήσει ο Τάκης Τζαμαργιάς στο Φουαγιέ της ΕΜΣ. Ο σημαντικός σκηνοθέτης με τη μακρόχρονη πορεία και προσφορά στο ελληνικό θέατρο ξεχώρισε, φέτος, με την παράσταση «Η τάξη μας» του Ταντέους Σλομποντζιάνεκ που σκηνοθέτησε για το Εθνικό Θέατρο, παράσταση που θα επαναληφθεί και την επόμενη χρονιά. Ο Τάκης Τζαμαργιάς έρχεται στο ΚΘΒΕ με ένα εξίσου δυνατό και σύγχρονο κείμενο που εγείρει ερωτήματα, θέτει διλήμματα και προκαλεί προβληματισμούς σχετικά με τη βία και το ρατσισμό σήμερα.\nΤο έργο διερευνά την ατομική ευθύνη και την κοινωνική συνείδηση του καθενός μας όταν βάλλεται άμεσα ή έμμεσα η ύπαρξή μας, στις πτωχευμένες ηθικά σύγχρονες κοινωνίες μας. Μήπως στην προσπάθειά μας να περιχαρακώσουμε τα όριά μας προκειμένου να προστατεύσουμε τον εαυτό μας και τους δικούς μας από τους «άλλους», γινόμαστε από θύματα θύτες; Μήπως ο ρατσισμός κι η εγκληματικότητα όταν χτυπάνε την πόρτα μας, μας μεταμορφώνουν σε ό,τι περισσότερο φοβόμαστε και μισούμε; Ποια ορφάνια τελικά μας στοιχειώνει περισσότερο; Ποια ορφάνια είναι περισσότερο απειλητική για τη ζωή μας; Αυτή της απώλειας από το θάνατο ή εκείνη της εγκατάλειψης από την ίδια την οικογένεια;\nΈναρξη: 25 Οκτωβρίου 2017\nΜια παράσταση που προσπαθεί να ανασυνθέσει τις πρώτες μέρες της Ρωσικής Επανάστασης μέσα από τα μάτια ενός απλού ανθρώπου που βρέθηκε μέσα στη δίνη της επαναστατικής ορμής για την αλλαγή του κόσμου. Σήμερα, 100 χρόνια μετά το ξέσπασμα της Επανάστασης, μια σύγχρονη παράσταση για την «πίστη», μέσα από τα μάτια του ρηξικέλευθου Λιθουανού σκηνοθέτη Τσέζαρις Γκραουζίνις.\nΠαίζουν: Ιορδάνης Αϊβάζογλου, Έφη Δρόσου, Γιάννης Καραμφίλης, Ζωή Λύρα, Ιφιγένεια Μακρή, Νικόλας Μαραγκόπουλος, Ιωάννης Μαστρογιάννης, Μάριος Μεβουλιώτης, Δημήτρης Μηλιώτης, Αλέξανδρος Μούκανος, Άγγελος Νεράντζης, Χρίστος Νταρακτσής, Χρήστος Παπαδημητρίου, Τίμος Παπαδόπουλος, Νίκος Ράμμος, Θανάσης Ραφτόπουλος, Αναστάσιος Ροδοβίτης, Ρέα Σαμαροπούλου, Γιάννης Τσάτσαρης, Μαρίνα Τσελέπη, Γιάννης Τσεμπερλίδης, Μίλτος Τσιάντος, Σαμψών Φύτρος.\nΕβδομήντα χρόνια μετά τη συγγραφή του(1948) το αριστουργηματικό έργο του Σάμιουελ Μπέκετ «Περιμένοντας το Γκοντό» φωτίζει τα αδιέξοδα της μεταπολεμικής Ευρώπης. Έχει γίνει πλέον καθεστώς η Ρώσικη Επανάσταση του ΄17, που με το ξέσπασμά της δημιούργησε τεράστιες προσδοκίες, έχουν λήξει δυο παγκόσμιοι πόλεμοι που άφησαν εκατομμύρια νεκρούς κι ερείπια κι ο άνθρωπος στα μισά του 20ού αιώνα προσπαθεί να βρει την ελπίδα. Μετέωροι σε ένα έρημο τοπίο ο Βλαδίμηρος κι ο Εστραγκόν μιλούν, σιωπούν και περιμένουν. Ο Γκοντό υποσχέθηκε πως θα 'ρθεί. Μάλλον Αυτός θα δώσει και τη λύση! Προφανώς υπάρχει και δοκιμάζει την πίστη τους. Ή μήπως αδιαφορεί για αυτούς και τους έχει ξεχάσει; Τι παιχνίδι παίζεται στις πλάτες τους; Το Αγόρι συμμετέχει σε μια συνωμοσία; Ο Πότζο και ο Λάκυ που εμφανίζονται ξαφνικά από ποιόν αιώνα έρχονται;\nΤο έργο κατατάχθηκε στο λεγόμενο «Θέατρο του Παραλόγου». Θα μπορούσε νάναι μια κλοουνερί, ένα νούμερο στο τσίρκο, μια πραγματεία για την ανθρώπινη ύπαρξη, ένα δοκίμιο γραμμένο στον 21ο αιώνα που διανύουμε, μια κωμωδία που… παρωδεί την τραγωδία του ανθρώπινου είδους από την εμφάνισή του ως σήμερα.\nΒλαδίμηρος ο Γιώργος Καύκας και Εστραγκόν ο Κωνσταντίνος Χατζησάββας\nΣκηνικά-Κοστούμια: Ιουλία Σταυρίδου\nΈναρξη: 7 Οκτωβρίου 2017\nΜετά από 14 χρόνια ένας από τους σημαντικότερους Έλληνες σκηνοθέτες, ο Κώστας Τσιάνος, επιστρέφει στο ΚΘΒΕ για να σκηνοθετήσει το έργο σταθμό της νεοελληνικής δραματουργίας, την «Αυλή των θαυμάτων» του Ιάκωβου Καμπανέλλη. Ένα έργο που, 60 χρόνια μετά την πρώτη του παρουσίαση από το Θέατρο Τέχνης, παραμένει διαχρονικό.\nΤέλη της δεκαετίας του 1950. Σε μια αυλή, σε μια λαϊκή γειτονιά της Αθήνας, διασταυρώνονται ένας γέρος πρόσφυγας από τη Μικρά Ασία που φορτωμένος τα στρώματά του σκαρφαλώνει στο ταρατσάκι του, η γυναίκα του που με μια φέτα ψωμί στο χέρι καλεί τον χαμένο εγγονό της, μια χήρα που σιγοτραγουδά τη «Ραμόνα», ένας ονειροπόλος, ένα αντρόγυνο που άλλοτε χαϊδολογιέται και άλλοτε μαλλιοτραβιέται ενώ σχεδιάζει να φύγει στην Αυστραλία, μια συνοικιακή καλλονή που ελπίζει να γίνει σταρ του σινεμά, ένας «μοιραίος» υδραυλικός. Σε αυτόν τον μικρό χώρο κατοικεί ολόκληρη η Ελλάδα. Λίγο πριν καταρρεύσει το οικοδόμημα, μια ερώτηση αναδύεται: τι βιώνουμε, τελικά, ένα μίζερο αδιέξοδο ή ένα θαύμα;\nΠαίζουν: Ελευθερία Αγγελίτσα, Νατάσα Δαλιάκα, Θανάσης Δισλής, Αριστοτέλης Ζαχαράκης, Θεόδωρος Ιγνατιάδης, Δημήτρης Καλαντζής, Μαρία Καραμήτρη, Λευτέρης Λιθαρής, Ειρήνη Μουρελάτου, Χάρης Παπαδόπουλος, Εύη Σαρμή.\nΈναρξη: 12 Οκτωβρίου 2017\nΤο έργο «Γκιακ», η θεατρική μεταφορά της βραβευμένης συλλογής διηγημάτων του Δημοσθένη Παπαμάρκου, σε σκηνοθεσία Γεωργίας Μαυραγάνη, «η συγκλονιστική εξομολόγηση ψυχής» που έδρεψε δάφνες από κοινό και κριτικούς επανέρχεται στο Μικρό Θέατρο της Μονής Λαζαριστών από τον ερχόμενο Οκτώβριο, αμέσως μετά από μια σύντομη στάση στη ΝΕΑ ΣΚΗΝΗ του ΕΘΝΙΚΟΥ ΘΕΑΤΡΟΥ.\nΤα βίαια τραύματα του πολέμου οι ανομολόγητες πράξεις, η «φιλήσυχη» υποκρισία όλων, βγαίνουν στην επιφάνεια μέσα από τις ιστορίες που εκμυστηρεύονται οι συνδαιτημόνες ενός τραπεζιού μιας οικογενειακής γιορτής.\nΠαίζουν: Ιωάννα Δεμερτζίδου, Παναγιώτης Παπαιωάννου, Νικόλαος Κουσούλης, Εμμανουέλα Μαγκώνη, Δημήτρης Μορφακίδης, Μιχάλης Σιώνας, Άννη Τσολακίδου\n«… Η Μαυραγάνη, που είναι σπουδαία περίπτωση, μαζί με επτά ηθοποιούς του ΚΘΒΕ στήνουν μια παράσταση που καρφώνεται στο μυαλό σου σαν πρόκα, σαν ένα έντομο που μπήκε λαθραία από το αυτί και ακούς το δυνατό του βουητό μες το κεφάλι σου, να σε βασανίζει. Να δείτε το Γκιάκ. Είναι θεάτρο με τα όλα του και μαζί μια πολαρόιντ από αυτές που οι άνθρωποι δεν θα έβγαζαν ποτέ και δεν θα κουβαλούσαν ποτέ στο πορτοφόλι τους. Γιατί τα πρόσωπα κάποιων δεν θα ήταν χαμογελαστά. Θα τα σκίαζε ένα σκοτάδι. Σπουδαία δουλειά».\n«Από την είσοδο στο «Μικρό» ο θεατής εισπράττει την αύρα ενός θεατρικού επιτεύγματος… Μέσα στη συνθήκη οικογενειακής μάζωξης, η Γεωργία Μαυραγάνη καθοδήγησε επτά εξαιρετικούς ηθοποιούς του Κ.Θ.Β.Ε σε μια ξέφρενη εξιστόρηση γεγονότων… Η δραματουργία έχει κανόνες. Η σκηνοθέτις τους σεβάστηκε μεν, πλούτισε δε την αφήγηση με τόσα ευφάνταστα ευρήματα, τόσες αναπάντεχες ανατροπές, τόσους άψογους συγχρωτισμούς.. Της αξίζουν έπαινοι και θαυμασμός, επειδή δεν ήταν διεκπεραιωτική. Κατέθεσε εμφανώς πολλή και σκληρή δουλειά, δίνοντάς μας μια κάθε άλλο παρά επίπεδη αφήγηση. Συγκρουσιακές καταστάσεις κι η αδρεναλίνη στα ύψη. Ευφυή ευρήματα…».\n«Ένα από τα πιο δυνατά θεατρικά «δώρα» που έλαβα τον χειμώνα ήταν το συναρπαστικό «Γκιάκ» που φιλοξενεί το Μικρό Θέατρο της Μονής Λαζαριστών στη Θεσσαλονίκη… Η Γεωργία Μαυραγάνη μετέφερε με οίστρο στη σκηνή τη συλλογή έξοχων διηγημάτων του καίριου Δημοσθένη Παπαμάρκου «Γκιάκ».Δυνατή η διασκευή που έκανε και εμπνευσμένος ο τρόπος που «φώτισε»τις ιστορίες αλλά και που κίνησε τους εξαίρετους ηθοποιούς της. Τι ομαδάρα είναι αυτή; Τι χημεία! Τι δέσιμο –ψυχής...”.\n«Αγόγγυστα οι αρβανίτικες ιστορίες που φέρουν γέλια και δάκρυα στα πρόσωπα. Λόγια καθαρά, κουβέντες ξάστερες. Αφέσου στο "φεύγα" της παράστασης που διασκεύασε και σκηνοθέτησε με τον πιο μαγικό τρόπο η Γεωργία Μαυραγάνη. Στον πόλεμο σαν πας, όταν γυρίσεις, τίποτα δεν θα είναι ίδιο. Έτσι και η Γεωργία. Παίδεψε, παιδεύτηκε, έξυσε πληγές και πήγε παραπέρα την καλλιτεχνικής της ιδιότητα. Εκεί που σπάνε οι μπάρες και λυγάνε οι φραγμοί…».\n«Μια ιστορική στιγμή του Μικρού Θεάτρου της Μονής Λαζαριστών που αξιώνει σε όποιον μετέχει να βγαίνει αλλαγμένος και βαθιά προβληματισμένος-ειδικά μετά την τελευταία επωδό που απευθύνεται άμεσα στο θεατή και που εύλογα δεν αποκαλύπτουμε. Γίνεται ένας ΑΛΛΟΣ… Η ευρηματική αφήγηση του βιβλίου του Δημοσθένη Παπαμάρκου απογειώθηκε από την εξ' ίσου ευρηματική σκηνοθεσία και διασκευή της Γεωργίας Μαυραγάνη. Τα λιτά σκηνικά / κοστούμια αποδίδουν μοναδικά τη σκηνή της επιστροφής στο χωριό με τη δημοτική μουσική να έχει ρόλο πρωταγωνιστή στο όλο δρώμενο…».\nΈναρξη: 13 Ιανουαρίου 2018\n«Κρίμα. Κρίμα να πάει τόσο κορμί αταξίδευτο».\nΈναρξη: 12 Νοεμβρίου 2017\nΗ πιο συναρπαστική και γοητευτική ιστορία αγάπης για ένα κορίτσι αλλιώτικο από τα άλλα. Ένα κορίτσι έξυπνο, γενναίο, πεισματάρικο, δυναμικό, ένα κορίτσι που δεν φοβάται να περιμένει και να αγαπάει. Ένα κορίτσι που αγωνίζεται για τα πιστεύω της και τον έρωτά της. Ένας καπετάνιος γένους θηλυκού.\nΈνας άντρας με κίτρινο σκουφί. Μια κερασιά. Ένας παπαγάλος. Ένα τρελό πλήρωμα από άντρες. Η περιπέτεια αρχίζει και έχει όνομα: Ελίζα!\nΣτο ρόλο της Ελίζας η Μαριάννα Πουρέγκα.\nΗ αναζήτηση ταυτότητας, οι οικογενειακές σχέσεις, η ανακάλυψη της σεξουαλικότητας, το μπούλιγκ και οι συγκρούσεις στο σχολείο, αποτελούν τα θέματα του Σε μένα μιλάς, έργου που γνώρισε και γνωρίζει μεγάλη επιτυχία στη Γερμανία.\nΟ συγγραφέας, παρακολουθεί την καθημερινότητα στο σχολείο και στο σπίτι, μιας ομάδας εφήβων δεκαπέντε περίπου χρονών, που προσπαθούν να βρουν τον προσανατολισμό τους και τον εαυτό τους, σε ένα περιβάλλον που μοιάζει να μην μπορεί να παρακολουθήσει τις ανάγκες τους. Ο Χάχφελντ, μιλά με ειλικρίνεια τόσο για την μοναξιά και την απελπισία των εφήβων που οδηγεί ακόμη και στην αυτοκτονία αλλά και για την προσπάθεια των νέων ανθρώπων να δημιουργήσουν ουσιαστικές σχέσεις φιλίας μεταξύ τους.\nΜε το τολμηρό έργο του Σε μένα μιλάς; (1996), ο Γερμανός Ράινερ Χάχφελντ, μετά τον Μορμόλη (1970) και τα Μακαρόνια με Κέτσαπ (1979), απευθύνεται πλέον σε εφήβους και θίγει το δύσκολο θέμα της βίας στο σχολείο. Η πρώτη παράσταση του έργου δόθηκε το 1996, στο θρυλικό Γκριπς Τεάτερ και βραβεύτηκε ως η καλύτερη παράσταση για εκείνη τη χρονιά στο Βερολίνο.\nΣύλληψη ιδέας - σκηνοθεσία: Κατερίνα Καραδήμα\nΣτη σκηνή του Βασιλικού Θεάτρου\nΚάθε Σάββατο στις: 12.00\n«Ξυπνάει, παίζει, κρύβεται, φυσάει, ρίχνει, ανάβει, σβήνει, φοράει, χορεύει, βρέχει, πίνει, νυστάζει, μαμά, κοίτα!»\nΗ Κατερίνα Καραδήμα σκηνοθετεί για το ΚΘΒΕ τη βρεφική παράσταση “Κοίτα!”, την ιστορία μιας ολόκληρης μέρας ενός μωρού μέσα στο σπίτι. Ανακαλύπτει ήχους και σκιές, κρύβεται, εμφανίζεται και παίζει με ό,τι του μοιάζει με παιχνίδι. Φτερά που πετούν, μπάλες που πέφτουν, χρώματα που αλλάζουν, νερό που κυλάει κι ένα μωρό που λίγο λίγο γίνεται παιδί. Η μαμά είναι κάπου εκεί γύρω ή και δεν είναι, αλλά κάθε φορά που κάτι σημαντικό συμβαίνει, εκείνο έχει την ανάγκη να μοιραστεί μαζί της την έκπληξη και τη χαρά της ανακάλυψης. Μ' ένα “Κοίτα!”.\nΤο θέατρο για βρέφη είναι ένα είδος θεάτρου πολύ ιδιαίτερο και όχι διαδεδομένο στην Ελλάδα. Μετά από μια έρευνα 4 χρόνων στις δράσεις και αντιδράσεις ενός μωρού,στο τί είναι το βρεφικό θέατρο και πώς απευθύνεται σε ένα μωρό, η Κατερίνα Καραδήμα έχει ετοιμάσει μία παράσταση έκπληξη για τους πολύ μικρούς φίλους. Απευθύνεται σε βρέφη από 8 μηνών έως παιδιά 4 ετών αλλά και σε θεατρόφιλους που θα ήθελαν να ζήσουν αυτή την μοναδική θεατρική εμπειρία.\nΗ παράσταση παίχτηκε το 2015 στο Μικρό Θέατρο Αγρινίου και το 2016-2017 στο Θέατρο Πόρτα της Ξένιας Καλογεροπούλου και του Θωμά Μοσχόπουλου.\n«Η ΣΥΝΑΝΑΣΤΡΟΦΗ» της Λούλας Αναγνωστάκη - ΜΑΤΑΙΩΘΗΚΕ\nΘεσσαλονίκη. 1930. Παραμονή Πρωτοχρονιάς. Δυο μεσήλικες γυναίκες, ιδιοκτήτριες ενός καταστήματος ειδών πολυτελείας, στο οποίο και κατοικούν, ορμώμενες από ένα γεγονός που μόνο αυτές γνωρίζουν, προσκαλούν ένα γειτονικό τους ζευγάρι και ένα μακρινό συγγενή, με πρόσχημα την αλλαγή του χρόνου. Στη συγκέντρωση προστίθενται μια έφηβη και 2 στρατιώτες απρόσκλητοι. Η βραδιά, όπως εξελίσσεται, φέρνει τα οκτώ πρόσωπα - άσχετα μεταξύ τους - αντιμέτωπα με όσα αποκαλύπτονται.\nΤα οκτώ πρόσωπα της «Συναναστροφής» ζουν σε μία διττά μεταβατική περίοδο (Προπολεμικά και Πρωτοχρονιά). Το σπίτι - βιτρίνα του μαγαζιού των δυο γυναικών «στήνεται» στην πολυπολιτισμική Θεσσαλονίκη πριν το ξέσπασμα του ΙΙ Παγκοσμίου Πολέμου. Όλα προμηνύουν τις αλλαγές που έρχονται, μαρτυρούν τον φόβο για το άγνωστο σε μία πόλη που ήδη πλήττεται από τις εξελίξεις. Το ρεβεγιόν των δύο γυναικών αποπνέει κάθε άλλο παρά γιορτινή διάθεση και εγκλωβίζει τους παρευρισκόμενους στη βαριά του ατμόσφαιρα.\nΟι ήρωες προσέρχονται να «συναναστραφούν» για να μην είναι μόνοι, όχι όμως για να είναι μαζί. Τα όρια μεταξύ της προσποίησης και της πραγματικότητας είναι δυσδιάκριτα, δημιουργώντας μία ασφυκτική αβεβαιότητα που τους αφήνει ανυπεράσπιστους και έρμαιους παράνοιας. Κι ανάμεσά τους ο Θάνατος εναλλάσσεται με τη Ζωή, συγχέοντας τα σημαντικά με τα ασήμαντα, τα υπαρξιακά με τα καθημερινά.\nΠαρόλ’ αυτά, τα πρόσωπα «…..στο τέλος χωρίς να το επιζητούν, χωρίς καμία πρόθεση να συνεννοηθούν, θα μιλήσουν σχεδόν την ίδια γλώσσα και η κοινή τους κατάσταση, άσχετα με την αιτία που την προκάλεσε στο καθένα, σαν κοινή μοίρα, τολμώ να πω, θα τα συνδέσει περισσότερο από έναν διάλογο ή μια οποιαδήποτε συμπαράσταση. Και ίσως για τον θεατή, όχι για τα ίδια, εδώ να καταφαίνεται, τελικά η μοναξιά τους»\n(Λούλα Αναγνωστάκη, σημείωμα συγγραφέα στην παράσταση του 1967 του Εθνικού Θεάτρου).\nΣυγγραφέας: Λούλα Αναγνωστάκη\nΕταιρεία Παραγωγής: Θ.ΝΙΚΟΛΑΟΥ & ΣΙΑ Ε.Ε\nΠαίζουν: Αγγελική Παπαθεμελή, Νάνα Παπαδάκη, Σπύρος Φωκάς, Αμαλία Νίνου, Δημήτρης Ξανθόπουλος, Bασίλης Χαρίσης\n«ΉΛΙΟΣ ΜΕ ΔΟΝΤΙΑ» του Γιάννη Μακριδάκη\n«Ήλιος με δόντια». Ένας σπαραχτικός μονόλογος, μία χειμαρρώδης συνειρμική αφήγηση ζωής, που ακροβατεί ανάμεσα στο λογικό και το παράλογο, στο τώρα και στο χθες, με πικρές αναφορές στα ”χρηστά ήθη” της ελληνικής επαρχίας, την υποκρισία, τον μίζερο καθωσπρεπισμό.\nΣκηνοθεσία – Ερμηνεία – Θεατρική μεταφορά: Βασίλης Βασιλάκης\n«ΚΑΠΕΤΑΝ ΜΙΧΑΛΗΣ» του Νίκου Καζαντζάκη\nΟ Βασίλης Βασιλάκης μετά τις παραστάσεις :\nΑΣΚΗΤΙΚΗ (παρουσιάστηκε για πέντε χρόνια σχεδόν σε όλη την Ελλάδα ) και\nΟ ΛΟΓΟΣ ΤΟΥ Ν.ΚΑΖΑΝΤΖΑΚΗ - εν χορώ και οργάνοις (Ίδρυμα Μιχάλης Κακογιάννης)\nεπανέρχεται - σε συνεργασία με την ομάδα Mist - και παρουσιάζουν τον “ΚΑΠΕΤΑΝ ΜΙΧΑΛΗ”. Ένα από τα πλέον δημοφιλή έργα του Νίκου Καζαντζάκη σε μορφή Θεατρικής Παράστασης με αφορμή τα 60 χρόνια από το θάνατο του μεγάλου Έλληνα στοχαστή.\nΣτο μυθιστόρημα του Νίκου Καζαντζάκη, οι θεμελιακές αντιθέσεις των προσώπων, το αγνό πατριωτικό αίσθημα, ο έρωτας, η καθημερινότητα (βίαιη και κωμική ταυτόχρονα), οι αλλεπάλληλες εξεγέρσεις και ματαιώσεις, μας αποκαλύπτουν το ανθρωπολογικό βάθος του έργου και το τοποθετούν χρονικά έξω από το ιστορικό του πλαίσιο, καθιστώντας το διαχρονικό και επίκαιρο όσο ποτέ.\nΗ παράσταση παρουσιάζεται από πέντε - 5 - ηθοποιούς οι οποίοι και ντύνουν μουσικά την παράσταση (κρουστά - πνευστά ) και βασίζεται στις δράσεις - σχέσεις των κύριων προσώπων : Καπετάν Μιχάλης - Νουρήμπεης - Εμινέ - Καπετάν Πολυξίγκης - Μανούσακας - Καπετάν Σήφακας - Κοσμάς.\nΟ αέρας της Αφρικής , ο αρχαϊκός χαρακτήρας των προσώπων, οι μάσκες, τα πολυφωνικά τραγούδια, - Νίκη Δουλγεράκη, Τίνα Τζάθα – τα μοιρολόγια, η ζωντανή μουσική, - Ηλίας Τσατσαρώνης – οι ήχοι, ο μεταφυσικός κόσμος της μαριονέτας , ο σκηνικός χώρος πού μεταμορφώνεται και μεταμορφώνει, καθορίζουν τη δομή της παράστασης που στοιχεία της συγγενεύουν με την αρχαία ελληνική τραγωδία .\nΔιασκευή - Σκηνοθεσία : Βασίλης Βασιλάκης\nΣκηνικά - Κατασκευές: Της Ομάδας\nΜάσκες - Μαριονέτες: Μαίρη Τρακάκη - Βασίλης Βασιλάκης\nΜουσική - Ήχοι : Τίνα Τζάθα\nΠαίζουν: Κωνσταντίνα Κουτουλάκη, Νίκη Δουλγεράκη, Ηλίας Τσατσαρώνης, Τίνα Τζάθα, Βασίλης Βασιλάκης\n«ΟΡΛΑΝΤΟ» της Βιρτζίνια Γουλφ\nΠαραστάσεις: 28, 29, 30/9, 1/10/ 2017\nΚαι δεν είναι άραγε η ίδια;»\nΗ Ιώ Βουλγαράκη διασκευάζει και σκηνοθετεί Βιρτζίνια Γουλφ και συγκεκριμένα το αριστουργηματικό έργο «Ορλάντο», με πρωταγωνίστρια την Αμαλία Καβάλη.\nΈνα πλάσμα, χωρίς τους συνηθισμένους ανθρώπινους περιορισμούς του γήρατος και του θανάτου, ξεκινά τη ζωή του ως Άγγλος ευγενής κατά την Ελισαβετιανή εποχή και φτάνει ως χειραφετημένη γυναίκα στον 20ο αιώνα. Ζει αναρίθμητες εμπειρίες, τόσο ως άνδρας όσο και ως γυναίκα, και δοκιμάζει τη ζωή με λύσσα επιζητώντας διαρκώς την βαθιά και πραγματική συνάντηση με τους ανθρώπους, αυτή τη «φωνή που απαντά σε μια άλλη φωνή». Μπορούν όμως οι άνθρωποι να συναντηθούν;\nΔιασκευή-Σκηνοθεσία: Ιώ Βουλγαράκη\nΣκηνικός χώρος-Κοστούμια: Μαγδαληνή Αυγερινού\nΗχητικό μοτίβο του Ύπνου: Δημήτρης Πατσαρός\nTeaser-Trailer: Σεμπάστιαν Φραγκόπουλος\nΕΡΩΤΟΚΡΙΤΟΣ του Βιτσέντζου Κορνάρου\nΣγουραφιστή σ' όλο τον νουν έχω τη στόρησή σου\nΠαραστάσεις: 5,6,7 και 8/10/17\nΠώς να αφηγηθείς τον Ερωτόκριτο. Ένα ποίημα 10.000 στίχων. Τι να αφαιρέσεις και πώς.\nΣκεφτήκαμε ν’ αφήσουμε στην άκρη το επικό μέρος, τις μάχες και τις μονομαχίες και να αφηγηθούμε την ερωτική ιστορία του Ερωτόκριτου και της Αρετούσας.\nΠροσπαθήσαμε να φανταστούμε το ταξίδι του Ερωτόκριτου. Τους πρόσφυγες που, όταν έπεσε ο Χάνδακας, ταξίδεψαν προς την άλλη Ελλάδα και κάποιοι έφτασαν στα Επτάνησα. Εκεί ο 15σύλλαβος του Κορνάρου περίμενε να συναντήσει τον Σολωμό. Οι άνθρωποι αυτοί δεν κουβαλούσαν μόνο τους εαυτούς τους και τις ανάγκες τους. Είχαν μαζί τους κι έναν πολιτισμό που τον μετέφεραν κι αυτόν. Ήταν φορείς μιας γλώσσας και μιας παράδοσης που ταξίδεψε μαζί τους. Είπαμε πως έτσι συμβαίνει με τους πρόσφυγες, τότε και σήμερα. Οι άνθρωποι που ταξιδεύουν όχι για να δουν καινούργιους τόπους αλλά « με το σκοτεινό τρένο της φυγής» είναι, εκτός απ’ όλα τ’ άλλα και φορείς μιας παράδοσης, ενός πολιτισμού , που μπορεί να μπολιάσει ευεργετικά τις νέες τους πατρίδες.\nΣύνθεση κειμένου - ερμηνεία: Άσπα Κυρίμη\nΜουσική επιμέλεια: Αθηνά Καψετάκη\nΣκηνικό κοστούμι: Ιουλία Σταυρίδου\nΓια μαθητές Πρωτοβάθμιας Εκπαίδευσης\nΝέο εκπαιδευτικό πρόγραμμα\nΟ David Holman είναι Άγγλος θεατρικός συγγραφέας με παραπάνω από εβδομήντα έργα στο ενεργητικό του. Οι δουλειές του αρχικά προορίζονταν να παιχτούν σε σχολεία, αλλά σύντομα παρουσιάστηκαν σε όλο τον κόσμο. Το RSC (Bolton Octagon and Theatre Center) του ανέθεσε να παρουσιάσει τα έργα του σε όλη την υφήλιο και από το 1983 εργάζεται μεταξύ Αγγλίας και Αυστραλίας.\nΔύο κοινότητες. Ένας τοίχος ανάμεσά τους και απαγόρευση επικοινωνίας. Μια ατμόσφαιρα καχυποψίας και δυσπιστίας. Μια συνάντηση που ίσως αλλάξει στάσεις και συμπεριφορές.\nΠώς διαχειριζόμαστε τον θυμό μας; Πώς συμπεριφερόμαστε σε ανθρώπους που είναι διαφορετικοί από εμάς; Πώς δείχνουμε τη φιλία μας στον άλλο; Πώς μπορούμε να δημιουργήσουμε μια ειρηνική κοινότητα στο σχολείο;\nΈνα πρόγραμμα που απευθύνεται σε μαθητές Ε΄ και ΣΤ΄ Δημοτικού και Α΄, Β΄ και Γ΄ Γυμνασίου και θα συνεχίσει να παρουσιάζεται μέσα στις τάξεις των σχολείων.\nΓια παιδιά 10 έτων και πάνω\nΟ Μπαλ είναι ένα μπαλόνι που του αρέσει να ταξιδεύει. Όταν ο Μπαλ ξεφύγει από το χέρι του παιδιού που το κρατούσε για να γνωρίσει τον κόσμο, το παιδί θα τον ακολουθήσει… με… απρόβλεπτες συνέπειες…\n«ΘΕΣΣΑΛΟΝΙΚΗ, Η ΠΟΛΥΠΟΘΗΤΗ ΠΟΛΗ» - Η Θεσσαλονίκη μέσα από το βλέμμα του Γ.Θ.Βαφόπουλου\nΑπό Οκτώβριο έως και Δεκέμβριο 2017\n«H ΙΣΤΟΡΙΑ ΤΟΥ Β. Μ. - ενός ανθρώπου με κίτρινη μπλούζα»\nΣύλληψη - Ιδέα: Ελεάνα Τσίχλη - Γιώργος Νούσης\nΔραματουργική Επεξεργασία : Ελεάνα Τσίχλη - Γιώργος Νούσης\nΣε εναλλακτικούς χώρους της πόλης και της Περιφέρειας.\n«H τέχνη πρέπει να αφεθεί ελεύθερη\nόχι επειδή είναι τέχνη,\nαλλά επειδή δεν γίνεται να φτιάχνεις νόμους\nγι’ άγνωστα πράγματα»!\nΥπήρξε κάποτε, τον προηγούμενο αιώνα ο Βλαδίμηρος Μαγιακόφσκι, ένας άνθρωπος γνωστός για την κίτρινη μπλούζα που συνήθιζε να φορά. Ένας άνθρωπος που ήρθε σε ρήξη με τον παλιό κόσμο διακηρύσσοντας: “Κάτω η αγάπη σας, κάτω η τέχνη σας, κάτω το σύστημά σας, κάτω η θρησκεία σας”! Ενός καλλιτέχνης που πρότεινε τη δική του αντίληψη για την κοινωνία του μέλλοντος, τη δική του πίστη στο ιδανικό του νέου, όμορφου απ' όλες τις απόψεις, ανθρώπου». Ένας ανθρώπος που φλεγόταν….\nΟ Βλαδίμηρος Μαγιακόφσκι θα μπορούσε να είναι ορόσημο του σήμερα, ορόσημο για το πως τα πράγματα αλλάζουν, πως η Τέχνη μπορεί να γίνει το καύσιμο για την αναγέννηση μιας κοινωνίας από τις στάχτες της. Πως η Τέχνη μπορεί να προσηλωθεί στον Άνθρωπο, στις δυνατότητές του και στις αδυναμίες του, στην ανάγκη του για Έρωτα και Δημιουργία.\nΜαθαίνοντας στιγμές της ζωής αυτής της προσωπικότητας διαμορφώνεται σιγά σιγά μια ιστορία ελπίδας και δημιουργικής χαράς, μια ιστορία στην οποία ο έρωτας είναι πολιτική πράξη, και η προσευχή δημιουργία. Είναι μία ιστορία που πρέπει απαραίτητα να ακουστεί στο σήμερα. Γι' αυτόν το άνθρωπο, τον Β.Μ., που εντέλει τον ξέρουμε όλοι μας.\nΜε πρώτη ύλη τη μυθιστορηματική βιογραφία του Βλαδίμηρου Μαγιακόφσκι, ποιήματά, πολιτικά μανιφέστα και ερωτικές επιστολές πάλι του ιδίου, θα δημιουργούμε με μια ομάδα 6 νέων ηθοποιών μια σκηνική σύνθεση ως κολάζ στιγμών της ζωής αυτού του καλλιτέχνη, που ξεφεύγουν από την αφήγηση της ζωής του και προσεγγίζουν τα σημερινά δεδομένα.\nΈνα σύγχρονο “μπουλούκι” θα περιοδεύει σε διάφορους σταθμούς στην Θεσσαλονίκη, έχοντας μια πολύτιμη ιστορία να αφηγηθεί!\nΈνα πρόγραμμα Αναλογίων, που θα διατρέχει την περίοδο 2017-18, με στόχο να παρουσιάσει στο κοινό τις νέες θεατρικές συγγραφικές προσπάθειες στη χώρα μας.\nΠΕΡΙΟΔΕΙΕΣ ΣΕ ΕΛΛΑΔΑ ΚΑΙ ΕΞΩΤΕΡΙΚΟ\n«ΔΕ ΣΕ ΞΕΧΑΣΑ ΠΟΤΕ» του Λέοντα Α. Ναρ, σε σκηνοθεσία Μιχάλη Σιώνα.\n«ΑΣΚΗΤΙΚΗ» του Νίκου Καζαντζάκη, σε σκηνοθεσία Αντρέα Κουτσουρέλη.\nΣυνάντηση Νέων Καλλιτεχνών Νοτιοανατολικής Ευρώπης “Αρχαίο Δράμα και Πολιτική”\nΤο Κρατικό Θέατρο Βορείου Ελλάδος διοργανώνει την 1η Συνάντηση Νέων Καλλιτεχνών της Νοτιοανατολικής Ευρώπης με τίτλο «Αρχαίο Δράμα και Πολιτική» από τις 22 έως τις 29 Σεπτεμβρίου 2017.\nΗ Συνάντηση διοργανώνεται στο πλαίσιο του Δικτύου Αρχαίου Δράματος που υλοποιεί το Υπουργείο Πολιτισμού (με τη συνεργασία φορέων όπως το Ευρωπαϊκό Κέντρο Δελφών, το Φεστιβάλ Αθηνών - Λύκειο Επιδαύρου, το Εθνικό Θέατρο και το ΚΘΒΕ). Η πρωτοβουλία αυτή θα έχει τουλάχιστον τριετή διάρκεια, δίνοντας την ευκαιρία ανάπτυξης ενός δικτύου καλλιτεχνών και εξασφαλίζοντας συνέχεια, εξέλιξη και διεύρυνση του ενδιαφέροντος και της θεατρικής έκφρασης των νέων καλλιτεχνών στο πεδίο του αρχαίου δράματος.\nΗ πρώτη Συνάντηση θα διοργανωθεί στη Θεσσαλονίκη από 22 έως 29 Σεπτεμβρίου 2017 με εκπροσώπηση και συνεργασία νεανικών πειραματικών θεατρικών ομάδων και μεμονωμένων καλλιτεχνών από την Ελλάδα και τον βαλκανικό χώρο.\nΗ συνάντηση έχει στόχο να συνδέσει την πολύτιμη κληρονομιά του Αρχαίου Δράματος με τη σύγχρονη καλλιτεχνική δημιουργία και να δώσει κίνητρα σε νέους καλλιτέχνες να ασχοληθούν με κείμενα της αρχαιότητας αναδεικνύοντας νέες οπτικές αλλά και συσχετισμούς με τη σύγχρονη κοινωνική και πολιτική πραγματικότητα.\nΚατά τη διάρκεια μιας εβδομάδας θα διοργανωθεί σειρά εργαστηρίων και διαλέξεων και θα παρουσιαστούν παραστάσεις με στόχο την ανάδειξη σύγχρονων οπτικών και προσεγγίσεων στο αρχαίο δράμα και τις ζυμώσεις μεταξύ καλλιτεχνών που προέρχονται από διαφορετικά πολιτισμικά περιβάλλοντα. Ταυτόχρονα, θα προγραμματισθούν ανοιχτές παρουσιάσεις και συζητήσεις με το κοινό.\nΣτη Θεσσαλονίκη θα κληθούν για την πρώτη αυτή συνάντηση 3-4 θεατρικές ομάδες νέων καλλιτεχνών από τον βαλκανικό χώρο (ήδη έχει γίνει επαφή με Σερβία, Βουλγαρία, Αλβανία, Ρουμανία και Τουρκία) αλλά και μεμονωμένοι καλλιτέχνες που ασχολούνται με το αρχαίο δράμα. Το ΚΘΒΕ θα αναλάβει τη διοργάνωση της Συνάντησης, η οποία θα επαναλαμβάνεται κάθε χρόνο και θα διασφαλίζει την συνεχή επικοινωνία και συνεργασία των ομάδων και των καλλιτεχνών καθ’ όλη τη διάρκεια του έτους, ώστε το αποτέλεσμα της ζύμωσης αυτής να παρουσιάζεται στη Θεσσαλονίκη στο πλαίσιο της Συνάντησης.\nΗ πρόσκληση έχει ήδη ανακοινωθεί με διορία αποστολής αιτήσεων συμμετοχής έως τις 21 Ιουνίου 2017, ενώ για την επεξεργασία των αιτήσεων και την προετοιμασία των παράλληλων εκδηλώσεων έχουν συσταθεί δύο επιτροπές ειδικών. Στην οργανωτική – καλλιτεχνική επιτροπή συμμετέχουν ο διευθυντής του ΚΘΒΕ Γιάννης Αναστασάκης, η θεατρολόγος Γιάννα Τσόκου και ο σκηνοθέτης και ηθοποιός Μιχάλης Σιώνας. Στην επιστημονική επιτροπή συμμετέχουν ο ομότιμος καθητητής του ΑΠΘ και θεατρολόγος Νικηφόρος Παπανδρέου και ο καθηγητής και κριτικός θεάτρου Σάββας Πατσαλίδης.\nΗ συμμετοχή του ΚΘΒΕ στη Συνάντηση Νέων Καλλιτεχνών Νοτιοανατολικής Ευρώπης “Αρχαίο Δράμα και Πολιτική” θα είναι η παράσταση: «ΟΙΔΙΠΟΥΣ ΤΥΡΑΝΝΟΣ» του Σοφοκλή.\nΟιδίποδας Τύραννος. Ένα εκπληκτικό κείμενο, σε μια καταπληκτική μετάφραση, του Μ. Βολανάκη. Μια ομάδα νεαρών ηθοποιών με καλλιτεχνική δίψα και κέφι. Εκρηκτικός συνδυασμός, εκρηκτικός μηχανισμός για ένα καίριο θεατρικό χτύπημα.\nΣκηνοθεσία: Γιώργος Κολοβός\nΒοηθός σκηνοθέτη: Γιάννης Καραμφίλης\nΒ’ βοηθός σκηνοθέτη: Αθηνά Συκιώτη\nΠαίζουν: Χάρης Παπαδόπουλος (Οιδίποδας), Μάρα Τσικάρα (Ιοκάστη), Ορέστης Παλιαδέλης (Τειρεσίας), Τιμολέων Παπαδόπουλος (Κρέων), Λίλα Βλαχοπούλου (Αγγελιοφόρος), Φανή Αποστολίδου (Θεράπων), Γιάννης Καραμφίλης (Ιερέας- Χορός) Κατερίνα Αλέξη (Εξάγγελος – Χορός), Άγγελος Νεράντζης, Ελευθερία Αγγελίτσα, Μαριάννα Πουρέγκα (Χορός)\nΣυμμετοχή του ΚΘΒΕ στο Πρόγραμμα «Future of Europe» (Το μέλλον της Ευρώπης) και σε Φεστιβάλ στη Στουτγκάρδη το καλοκαίρι του 2018.\nΤο Κρατικό Θέατρο Βορείου Ελλάδος συμμετέχει στο Πρόγραμμα «Future of Europe» (Το μέλλον της Ευρώπης) σε συνεργασία με το Schauspielhaus της Στουτγκάρδης, το Piccolo Teatro του Μιλάνο, το θέατρο Célestins - Théâtre de Lyon της Λυών, το Vígszínház Theater της Βουδαπέστης, το Εθνικό Θέατρο της Αθήνας και το Teatre Nacional de Catalunya της Βαρκελώνης. Στόχος του προγράμματος είναι τόσο η έρευνα όσο και η σύνθεση νέων παραστάσεων αλλά και μονολόγων με θέμα τις διαφορετικές οπτικές του μέλλοντος της Ευρώπης σήμερα.\nΟι παραστάσεις που θα αναπτυχθούν από τα θέατρα μέλη της σύμπραξης θα παρουσιαστούν στο πλαίσιο φεστιβάλ που διοργανώνει το Schauspielhaus της Στουτγκάρδης, τον Ιούνιο του 2018.\nΤο ΚΘΒΕ θα συμμετάσχει με την παράσταση «AFTER THE CAMPSITE».\nΠαίζουν οι ηθοποιοί: Λίλα Βλαχοπούλου, Τίμος Παπαδόπουλος.\nΣυμμετοχή του ΚΘΒΕ στο πλαίσιο του Πολιτιστικού Έτους Ελλάδας - Κίνας\nΣε συνεργασία με το Υπουργείο Πολιτισμού της Ελλάδας, την Ελληνική Πρεσβεία στην Κίνα αλλά και την Κινεζική Πρεσβεία στην Αθήνα, το Κρατικό Θέατρο Βορείου Ελλάδος σχεδιάζει την παρουσία του στο Πεκίνο, στο πλαίσιο του πολιτιστικού έτους Ελλάδας – Κίνας και συγκεκριμένα τη συμμετοχή του στο Διεθνές Φεστιβάλ που διοργανώνει το Εθνικό Θέατρο του Πεκίνου, από τις 16 Νοεμβρίου έως τις 15 Δεκεμβρίου 2017, με την «ΑΣΚΗΤΙΚΗ» του Νίκου Καζαντζάκη, σε σκηνοθεσία Αντρέα Κουτσουρέλη.\nΣΥΝΧΡΗΜΑΤΟΔΟΤΟΥΜΕΝΑ ΚΟΙΝΟΤΙΚΑ ΠΡΟΓΡΑΜΜΑΤΑ\nΤο Κρατικό Θέατρο ετοιμάζεται να υλοποιήσει σειρά σημαντικών προγραμμάτων και δράσεων στο πλαίσιο προγραμμάτων του ΕΣΠΑ 2014-20.\n"Φεστιβάλ Δάσους ΚΘΒΕ" στο πλαίσιο του ΕΣΠΑ 2014-2020, μέσω της Περιφέρειας Κεντρικής Μακεδονίας.\nΣτην πράξη περιλαμβάνεται η διοργάνωση μόνιμης έκθεσης κοστουμιών στο Βασιλικό Θέατρο καθώς και διοργάνωση Διεθνούς Φεστιβάλ Θεάτρου με μετακλήσεις σημαντικών παραστάσεων από το εξωτερικό για δύο χρόνια, 2017 και 2018.\nΕκπαιδευτικά προγράμματα στις σχολικές τάξεις στο πλαίσιο προετοιμασίας του "Νέου Σχολείου" που είναι δυνατόν να καλύψουν σχολικές μονάδες των Περιφερειών Κεντρικής Μακεδονίας, Ανατολικής Μακεδονίας και Θράκης, Δυτικής Μακεδονίας, Ηπείρου και Θεσσαλίας, στο πλαίσιο του Προγράμματος “Εκπαίδευση και Δια Βίου Μάθηση”.\nΥλοποίηση προγράμματος στο πλαίσιο των ερευνητικών προγραμμάτων της Γενικής Γραμματείας Έρευνας και Τεχνολογίας για τον Πολιτισμό.\nΤο ΚΘΒΕ προγραμματίζει δράσεις σε συνεργασία με τη Μητροπολιτική Θεσσαλονίκης, το Μακεδονικό Μουσείο Σύγχρονης Τέχνης και Ινστιτούτα Έρευνας και Τεχνολογίας για τη σύνδεση του Πολιτισμού με τη σύγχρονη τεχνολογία και την ανάδειξη της Ιστορίας και του Πολιτισμού.\nΤελευταία ενημέρωση: 18/09/2017


Τα ευρήματα βασίζονται σε μια μελέτη σε 21.000 Βρετανούς, οι οποίοι παρακολουθήθηκαν για περίπου 12 χρόνια. Οι επιστήμονες πραγματοποίησαν επίσης μια ανασκόπηση εννέα προηγούμενων μελετών σχετικά με τη κατανάλωση σοκολάτας που περιλάμβαναν 158.000 συμμετέχοντες, τα ευρήματα της οποίας υποστήριξαν τα αποτελέσματά τους.\nΣύμφωνα με την έρευνα που δημοσιεύτηκε στο ιατρικό περιοδικό Heart, «δεν φαίνεται να υπάρχουν στοιχεία που να λένε ότι η σοκολάτα θα πρέπει να αποφεύγεται από όσους έχουν αυξημένο καρδιαγγειακό κίνδυνο».\nΒρήκαν ότι οι άνθρωποι που έτρωγαν τακτικά σοκολάτα – κάποιοι από τους οποίους κατανάλωναν έως και 100γρ. την ημέρα – είχαν κατά 11% λιγότερες πιθανότητες να υποστούν έμφραγμα , εγκεφαλικό επεισόδιο ή άλλα καρδιαγγειακά προβλήματα από ό, τι οι άνθρωποι που δεν έτρωγαν καθόλου.\nΗ κατανάλωση σοκολάτας επίσης συσχετίστηκε με 25% μειωμένη πιθανότητα πρόωρου θανάτου από καρδιαγγειακά προβλήματα.\nΟι συγγραφείς της μελέτης – από τα πανεπιστήμια του Αμπερντίν, του Μάντσεστερ, του Κέιμπριτζ και του Ιστ Άγγλια- υποστήριξαν ότι τα οφέλη της σοκολάτας συνδέονται με τα φλαβονοειδή και τα αντιοξειδωτικά συστατικά τα οποία βοηθούν στην καλύτερη κυκλοφορία του αίματος. Οι ερευνητές εξήγησαν ότι ακόμα και η σοκολάτα γάλακτος που θεωρείται λιγότερο υγιεινή από την μαύρη σοκολάτα, είχε παρόμοια οφέλη για την υγεία.\n«Αυτό μπορεί να σημαίνει ότι δεν είναι μόνο τα φλαβονοειδή, αλλά και άλλες ενώσεις – που πιθανώς να σχετίζονται με το γάλα όπως τα λιπαρά και το ασβέστιο – που πιθανώς να έχουν ευεργετικές επιδράσεις στο καρδιαγγειακό σύστημα», τόνισαν οι επιστήμονες.\nΗ σοκολάτα προστατεύει από το εγκεφαλικό και το έμφραγμα! added by Press Room on 18 Ιουνίου, 2015


Ρεάλ Μαδρίτης – Μπαρτσελόνα 2-1: Νίκη στο κλάσικο και πρωτιά για την ομάδα του Ζιντάν (Highlights)! - thetimes.gr\nΗ Ρεάλ Μαδρίτης νίκησε την Μπαρτσελόνα (2-1) στο κλάσικο του «Αλφρέντο Ντι Στέφανο» κι έπιασε στην κορυφή την συμπολίτισσα Ατλέτικο\nΓια δεύτερη φορά στην σεζόν νίκησε η Ρεάλ Μαδρίτης την Μπαρτσελόνα σ’ ένα από τα καλύτερα παιχνίδια της σεζόν.\nΜετά το 3-1 του πρώτου γύρου επιβλήθηκε 2-1 στο παρθενικό κλάσικο που φιλοξενήθηικε στο «Αλφρέντο Ντι Στέφανο» κι όχι μόνο την προσπέρασε βαθμολογικά αλλά έπιασε (με ματς περισσότερο) στην κορυφή της La Liga την συμπολίτισσα της Ατλέτικο!\nΌλα αυτά ανάμεσα στα ματς της με την Λίβερπουλ για το Τσάμπιονς Λιγκ κι ενώ δεν είχε διαθέσιμους τους Σέρχιο Ράμος και Βαράν στην άμυνα.\nΤην πρώτη ευκαιρία του ματς είχε ο Ντεμπελέ (10′) αλλά ο Κουρτουά απέκρουσε, ωστόσο τρία λεπτά μετά ο Τερ Στέγκεν δεν μπόρεσε να κάνει το ίδιο στο ΑΠΙΣΤΕΥΤΟ τακούνι του Μπενζεμά που αξιοποίησε συρτή σέντρα του Λούκας Βάσκεθ!\nΔέκατο γκολ του Γάλλου σε 9 ματς!\nΗ ομάδα του Ζιντάν πάταγε καλύτερα στο ματς μετά το γκολ κι έφτασε σε δεύτερο τέρμα (28′) όταν μετά από εκτέλεση φάουλ του Κρόος η μπάλα χτύπησε στην πλάτη του Ντεστ κι ο Άλμπα πάνω στη γραμμή αντί να τη διώξει την έστειλε στο βάθος της εστίας!\nΟι Μαδριλένοι «άγγιξαν» και 3ο γκολ στο 35′ αλλά διαγώνιο σουτ του Βαλβέρδε κατέληξε στο δοκάρι και στην επαναφορά ο Τερ Στέγκεν σταμάτησε τον Βάσκεθ!\nΔοκάρι όμως είχε κι η Μπάρτσα μ’ απευθείας …κόρνερ του Μέσι (45 1′) με τον Κουρτουά να στερεί το γκολ λίγο αργότερα για 7ο σερί κλάσικο στον Αργεντινό.\nΙσόπαλες στα …δοκάρια, αποβολή Καζεμίρο και Καταλανικές διαμαρτυρίες γαι πέναλτι!\nΌτι δεν κατάφερε ο αρχηγός της Μπάρτσα το πέτυχε ο Όσκαρ Μινγκέθα (60′) με το παρθενικό του τέρμα σε κλάσικο από σέντρα του Άλμπα.\nΣτο επόμενο λεπτό ο Βινίσιους με κόντρα του Αραούχο άγγιξε το 3-1 αφού η μπάλα κατέληξε για 3η φορά στο σίδερο, ενώ στο 83′ οι φιλοξενούμενοι ζήτησαν πέναλτι για τράβηγμα του Μεντί στον Μπρέιθγουεϊτ, αλλά δεν εισακούστηκαν.\nΩς το φινάλε ο Καζεμίρο αποβλήθηκε με δύο κίτρινες (90′) κι ο νεοεισελθών Ιλάις τράνταξε στις καθυστερήσεις το δοκάρι 4η φορά!\nΡΕΑΛ ΜΑΔΡΙΤΗΣ (Ζινεντίν Ζιντάν): Κουρτουά, Λούκας Βάσκεθ, Μιλιτάο, Νάτσο, Μεντί, Κρόος, Μόντριτς, Κασεμίρο, Βαλβέρδε, Βινίσιους, Μπενζεμά.\nΜΠΑΡΤΣΕΛΟΝΑ (Ρόναλντ Κούμαν): Τερ Στέγκεν, Ντεστ, Αραούχο, Λανγκλέ, Άλμπα, Μπουσκέτς, Μινγκέθα, Ντε Γιόνγκ, Μέσι, Ντεμπελέ, Πέδρι (81′ Τρινκάο).\n. Ρεάλ Μαδρίτης – Μπαρτσελόνα 2-1: Νίκη στο κλάσικο και πρωτιά για την ομάδα του Ζιντάν (Highlights)! - foul.gr.


Ο Μπέρνι Σάντερς ξανασταυρώνεται!!! ~ Αnalysts for Change\nΟ Μπέρνι Σάντερς ξανασταυρώνεται!!!\nΑπό Βαγγέλης Γεωργίου\n«Η Άκρα Αριστερά χάνει», «O δημοκρατικός σοσιαλισμός απειλεί τις μειονότητες», «Ο Μπέρνι Σάντερς και η μιζέρια του σοσιαλισμού», «Ο Στρατός του Μπέρνι χάνει», «Γιατί το πρόγραμμα Madicare for All δεν τραβάει για τις ενδιάμεσες εκλογές». Αυτοί είναι λίγοι μόνο τίτλοι από τα αναρίθμητα δημοσιεύματα των μεγάλων ΜΜΕ στις ΗΠΑ για την πορεία της Αριστεράς στις εκλογές. Δεν είναι τίτλοι της μακαρθικής περιόδου στις ΗΠΑ του 1950 αλλά του Αυγούστου του 2018. Ο Γερουσιαστής Μπέρνι Σάντερς, οι αριστεροί, οι προοδευτικοί και οι σοσιαλιστές στις ΗΠΑ δέχονται μια δριμύτατη επίθεση εν όψει των ενδιάμεσων εκλογών. Τα ΜΜΕ που στηρίζουν Δημοκρατικούς (της φράξιας Κλίντον και Ομπάμα), αλλά και Ρεπουμπλικάνους, έβγαλαν τα σφυριά.\nΣτο δίκτυο CNN έχει σημάνει συναγερμός. «Μερικοί Δημοκρατικοί ανησυχούν ότι οι προοδευτικοί σπρώχνουν το κόμμα στην Άκρα Αριστερά» λέει το ρεπορτάζ του δημοσιογράφου Miguel Marquez. Άραγε είναι τόσο κακό να κινηθεί το Δημοκρατικό Κόμμα προς προοδευτικές ιδέες (progressivism), ξεφεύγοντας από τον κατεστημένο φιλελευθερισμό (liberalism) της Κλίντον; Ο «Kόκκινος Φόβος (Red Scare) του 1920 και του 1950 επιστρέφουν στις ΗΠΑ, στριμώχνοντας στις γωνίες με αιχμηρά «δόρατα» όποιον ψελλίσει οτιδήποτε μιλάει για Αριστερά.\nΣτις προκριμματικές εκλογές του 2016 είχαν βγει όλα τα ισχυρά ΜΜΕ, διατυμπανίζοντας την συντριβή του Σάντερς. Οι υπερσύνεδροι τότε, έχοντας το δικαίωμα να υποστηρίξουν όποιον υποψήφιο θέλουν, ανεξαρτήτως αν τον ψήφισε κόσμος στην πολιτεία του, ακόμα και στο τελικό στάδιο στήριξαν την Κλίντον. Η ισχύς τους είναι πολύ μεγάλη, διότι αποτελούν το 20% των εκλεκτόρων που βγάζουν υποψήφιο για πρόεδρο.\nΤο ουσιαστικό εδώ είναι ότι τον (αντι)-Δημοκρατικό αυτόν θεσμό τον απαρτίζουν οι παλιές κατεστημένες καραβάνες του κόμματος (πρώην Γερουσιαστές, Πρόεδροι κτλ). Συνεπώς, λειτουργούν ως φραγμός σε υποψηφίους που φέρνουν «ανατρεπτικές ιδέες», όπως ο μίστερ Μπέρνι. Όταν ρώτησαν τον υπερσύνεδρο Howard Dean γιατί στήριξε την τελευταία στιγμή την Κλίντον, ενώ ο Σάντερς συγκέντρωσε περισσότερες ψήφους στο Βερμόντ εκείνος απάντησε: «Οι υπερσύνεδροι δεν αντιπροσωπεύουν τον λαό… Θα κάνω αυτό που νομίζω ότι είναι σωστό για τη χώρα«.\nΕύστοχα σχολίασε σε συνέντευξή του ο Σάντερς, ότι ουσιαστικά επρόκειτο για «στέψη» και όχι για εκλογή της Κλίντον. Μετά τη νίκη του Τραμπ, το πανίσχυρο Newsweek επέρριψε ουσιαστικά ευθύνες στους προοδευτικούς ψηφοφόρους του Σάντερς για τη «σοκαριστική νίκη» του Τραμπ επί της Κλίντον.\nΗ αντι-αριστερή ρητορική βασίζεται στην εξωπραγματική υπόσχεση των προοδευτικών υποψηφίων για καθολική και δωρεάν πρόσβαση στην υγεία και στην παιδεία. Με λίγα λόγια που θα βρούν 37 τρισ. δολάρια οι αριστεροί για ένα τέτοιο πρόγραμμα-μαμούθ, λένε. Το ποσό αυτό όμως, καλύπτει μια 10ετία, ενώ με το παρόν σύστημα, όπως σημειώνεται στο ιστορικό περιοδικό FAIR, είναι κατά 2 τρισ. φθηνότερο από αυτό που εφαρμόζεται σήμερα στις ΗΠΑ! Είναι άραγε τόσο ακριβό το “Medicare for All” που θα σώσει εκατομμύρια ζωές, προσφέροντάς τους ποιότητα, μπροστά στο κόστος των τελευταίων πολέμων που εξαπέλυσαν Ρεπουμπλικάνοι και Δημοκρατικοί, το οποίο αγγίζει τα 5 τρισ. δολάρια (2000-2017).\nΤα κατεστημένα ΜΜΕ διατυμπανίζουν την ήττα της Αριστεράς και των προοδευτικών. Βεβαίως και έχουν σημειωθεί ήττες προοδευτικών υποψηφίων, ωστόσο τα ΜΜΕ καλλιεργούν όχι μόνο την εικόνα της αριστερής ήττας, αλλά στιγματίζουν την Αριστερά ωσάν πολιτική «λέπρα». Είναι, όμως, αυτή η πραγματική εικόνα; Είναι αλήθεια ότι οι ενδιάμεσες εκλογές έχουν δύο βασικά χαρακτηριστικά: Είναι λιγότερο σημαντικές από τις προεδρικές. Δίνουν το πολιτικό στίγμα της χώρας, δίχως να αναδεικνύουν τον επικεφαλής του κράτους, ενώ καταγράφουν παραδοσιακά μεγάλη αποχή (ειδικά στους νέους).\nΩστόσο, η σημασία τους έγκειται στο ότι δίνουν την ευκαιρία σε πολιτικές δυνάμεις να «κλειδώσουν» ζωτικές θέσεις στη νομοθετική εξουσία και στις πολιτείες. Οπότε, μια σημαντική άνοδος των προοδευτικών/αριστερών δυνάμεων σίγουρα αποτελεί απειλή για τους κατεστημένους πολιτικούς των δύο κομμάτων. Στις προεδρικές εκλογές είναι εξαιρετικά δύσκολο να πορευθεί ένας υποψήφιος μόνος, ενώ στις ενδιάμεσες μπορείς να κατακτήσεις έδαφος σε τοπικό επίπεδο.\nΥπάρχουν πολλά παραδείγματα που προοδευτικοί (όχι απαραίτητα φιλελεύθεροι) έπεισαν το κοινό τους, νικώντας τους εσωκομματικούς κατεστημένους Δημοκρατικούς αντιπάλους. Ο Ben Jealous, ο Stacey Abrams, η μαχητική Ocasio-Cortez που τα ΜΜΕ παρομοιάζουν με τη «Σάρα Πέιλιν» της άκρας Αριστεράς, ο Mandela Barnes, που τα fake news των ΜΜΕ κυριολεκτικά τον πέθαναν, η δικηγόρος Liz Watson που νίκησε κατά κράτος τους εσωκομματικούς Δημοκρατικούς αντίπαλους της, ο Scott Wallace και άλλοι.\nΕίναι σημαντικό να σημειωθεί ότι δεν πρόκειται μόνο για νίκες κάποιων αξιωμάτων μέτριας σημασίας, τοπικής εμβέλειας, ή για επικράτηση σε μικρές Πολιτείες που αποτελούν ευκολότερα «κάστρα» για τους outsiders. Ο προοδευτικός Andrew Gillum είναι νικητής των προκριματικών στο Τέξας, της δεύτερης μεγαλύτερης πολιτείας των ΗΠΑ. O υποψήφιος για την Γερουσία O’Rourke συνέτριψε τον αντίπαλό του, συγκεντρώνοντας τριπλάσια χρήματα από τον Ρεπουμπλικανό Γερουσιαστή, του οποίου τη θέση διεκδικεί, από δωρεές πολιτών και όχι από ομίλους. Υπόψιν, ο O’Rourke επελαύνει στην 3η μεγαλύτερη πολιτεία των ΗΠΑ, την Φλόριντα.\nΟ Σάντερς -και οι ομοϊδεάτες του- δέχεται όμως και δριμεία επίθεση από ΜΜΕ με αριστερό πρόσημο. «Γιατί ο Σάντερς είναι ένα ιμπεριαλιστικό γουρούνι» έγραψαν στο ρωσόφιλο Globalgate. «Ο Σάντερς ξεσκεπάζεται: Η μακροχρόνια συμφωνία με τους Δημοκρατικούς» ήταν ο τίτλος άρθρου του 2015 του Paul Street, ενώ και το 2017 χαρακτήρισε τον Σάντερς ως «Άνθρωπο των εταιρειών» στο αξιόλογο Counterpunch. Με λίγα λόγια αμφισβητείται η αριστεροσύνη του Γερουσιαστή, ενώ στην εξωτερική πολιτική ακολουθεί σε μεγάλο βαθμό την κατάσταση που διαμόρφωσαν τα «γεράκια» τόσο των Δημοκρατικών όσο και των Ρεπουμπλικάνων.\nΕίναι αλήθεια ότι ο Σάντερς υποστήριξε στα τέλη της δεκαετίας του 1990 τον βομβαρδισμό της Σερβίας, στην κρίση με το Κόσοβο, στηρίζοντας τα επιχειρήματά του σε «ανθρωπιστική βάση». Στον πόλεμο του Αφγανιστάν ήταν επίσης θετικός, τουλάχιστον στα αρχικά του στάδια. «Οι ΗΠΑ θα πρέπει να έχουν τον ισχυρότερο στρατό στον κόσμο» έχει δηλώσει σε συνέντευξή του στο ABC, συμπληρώνοντας ότι «είναι έτοιμος να χρησιμοποιήσει βία αν χρειαστεί«.\nΣτην ίδια συνέντευξη, μάλιστα, είχε υποστηρίξει το πρόγραμμα ανάπτυξης drones για στρατιωτικούς σκοπούς του Ομπάμα. Η εξωτερική ατζέντα του Σάντερς πράγματι δίνει τροφή για σχόλια που τον αμφισβητούν, ενώ και στην εσωτερική πολιτική λοιδορείται η συνεργασία του και η συμφωνία του με τους Δημοκρατικούς. Κοντολογίς, πως μπορείς να είσαι εναλλακτικός και προοδευτικός όταν αγκαλιάζεσαι με την φιλελεύθερη Κλίντον, δηλαδή με το σύστημα;\nΔύσκολα θα χαρακτήριζα γουρούνι έναν άνθρωπο -ακόμα και αν διαφωνώ- επειδή υποστηρίζει τις κυρώσεις στη Ρωσία. Επίσης, ο Σάντερς είναι από τους πολιτικούς που εναντιώθηκε στην επέκταση του ΝΑΤΟ στην αυλόπορτα της Ρωσίας. Η στρατιωτική χρήση των drones, συμπλήρωσε, πρέπει να γίνεται υπό όρους και με μεγαλύτερη απολεσματικότητα, ώστε να μη σκοτώνονται αθώοι. Γιατί είναι κακό να ζητάς, ως πολιτικός, την βελτίωση της άμυνας της χώρας σου;\nΣτην -πράγματι κατακριτέα- υποστήριξή του στους βομβαρδισμούς του ΝΑΤΟ το 1999 και στην αρχική εισβολή στο Αφγανιστάν αντιπαραβάλλεται η άρνησή του στον πόλεμο του Περσικού το 1991, του Ιράκ το 2003, της Λιβύης το 2011 και της Συρίας πιο πρόσφατα. Ο πόλεμος και οι κυρώσεις είναι πάντα στο τραπέζι ως επιλογές, αλλά πρέπει να είναι οι τελευταίες. Δεν μπορεί για ό,τι συμβαίνει στον πλανήτη να κηρύττουν πόλεμο οι ΗΠΑ πόσο μάλλον μονομερώς, όπως υποστηρίζει ο Σάντερς.\nΣτην εσωτερική πολιτική, είδαμε τον Σάντερς να σφιχταγκαλιάζεται με την Κλίντον και να κατεβαίνει στις προεδρικές του 2016 με το σηματάκι των Δημοκρατικών. Ακόμα και τώρα πολιτικοί ομοϊδεάτες του διεκδικούν θέσεις με το κόμμα της Κλίντον. Είναι μια πραγματικότητα. Αυτό δεν σημαίνει όμως ότι ο Σάντερς ή οι υπόλοιποι είναι φιλελεύθεροι και καθαροί υποστηρικτές του κατεστημένου. Το ιδιόμορφο δικομματικό σύστημα στις ΗΠΑ είναι έτσι κατασκευασμένο, ώστε να συνθλίβει ανεξάρτητους υποψηφίους και ακόμα περισσότερο κόμματα. Τα παραδείγματα του 1912, 1925, 1948, 1968 και φυσικά το πρόσφατο του Σάντερς, δείχνουν ότι οι φραγμοί είναι σχεδόν αδιαπέραστοι.\nΗ συμμετοχή στο προκριμματικό στάδιο, για τις ενδιάμεσες εκλογές, δίνει κάποιες ελπίδες ανάδειξης στους outsiders. Ειδάλλως, όπως έλεγε και ένας παλιός Αμερικανός πολιτικός επιστήμονας, οι δυνάμεις αυτές είναι «σαν τις μέλισσες, αφού τσιμπήσουν, μετά πεθαίνουν«. Το αμερικανικό σύστημα εκ της φύσεως του γεροντοποιεί την πολιτική ζωή των ΗΠΑ, οπότε η καταφυγή σε μαξιμαλιστικές θέσεις (π.χ. παγκόσμια ειρήνη αύριο το πρωί) δεν βοηθάνε ανθρώπους που έχουν το σθένος να αλλάξουν κάποια πράγματα προς το καλύτερο.\nΓια να είμαστε όμως ειλικρινείς, όταν ακούς τον Σάντερς να δηλώνει για τον McCain ότι ήταν φίλος του και τον συμπαθούσε και την Ocasio-Cortez να τουϊτάρει ότι «η κληρονομιά [του McCain] αντιπροσωπεύει ένα απαράμιλλο παράδειγμα ανθρώπινης ευπρέπειας και υπηρεσίας στη χώρα» σίγουρα δεν είναι και τόσο προοδευτικό… Και αυτή είναι η κατάρα των american politics, έχεις ανάγκη το establisment ακόμα και νεκρό.


300 x 0 = 300% (ή αλλιώς ‘‘Τα νέα μαθηματικά των αφεντικών’’) | Υδραγωγείο\nΣε συνέχεια της επικοινωνίας του διευθυντή της εταιρείας μας, θα σας αναφέρω κάποιους λόγους για να χαμογελάτε για όσους δυσκολεύονται να το κάνουν.”\nΈτσι ξεκινάει μία εσωτερική οδηγία σε ένα υποκατάστημα των My Market. Η διευθύντρια ζητάει ένα μόνιμο χαμόγελο για ένα μισθό των 300 ευρώ. Ευτυχία που ο μισθός δίνεται στην ώρα του και ανείπωτη χαρά για και αυτονόητο, να πληρωνόμαστε έστω και πενιχρά στη δουλειά μας. Συνεχίζοντας αρχίζει να εκβιάζει τους εργαζόμενους αναφέροντας τον μυστικό επισκέπτη (βλέπε ρουφιάνο) ο οποίος θα καταδώσει οποιονδήποτε υπάλληλο αμελήσει να χαμογελάσει την ώρα που του κόβει το τυρί. Όταν διέρρευσε το έγγραφο, ευτυχώς ακολούθησε κατακραυγή από μεγάλη μερίδα του κόσμου και άρχισε να γίνεται ακόμα πιο γνωστό το περιστατικό. Παράλληλα η εταιρία, τα ΜΜΕ και η κυβέρνηση προσπαθούσαν να ξορκίσουν το κακό και να το εμφανίσουν σαν κάτι τυχαίο.\nΎστερα από την απόλυση της διευθύντριας, κρύβοντας δηλαδή το πρόβλημα κάτω απ’ το χαλάκι, ήρθε και η κυβέρνηση να ισχυριστεί ότι δεν είχε παρατηρηθεί ξανά κάποιο τέτοιο φαινόμενο στην εν λόγω επιχείρηση, ήθελε δηλαδή να μας καθησυχάσει εμφανίζοντας το ως ένα ακόμα μεμονωμένο περιστατικό. Με τη συνηθισμένη τακτική, να μας πείσει ότι δεν υπάρχει τίποτα παραπάνω να δούμε.\nΕμείς δεν πέφτουμε από τα σύννεφα, το συγκεκριμένο περιστατικό δεν είναι ένα στατιστικό λάθος, δεν είναι πρωτοφανές και μάλιστα είναι καθημερινότητα. Θα μπορούσε να διδάσκεται σαν υπόδειγμα σε μάθημα διαχείρισης ανθρώπινων πόρων σε κάποια οικονομική σχολή. Αν δεν είχε γίνει γνωστό το περιστατικό, η διευθύντρια θα επιβραβεύονταν. Χειροκροτήματα θα έπεφταν βροχή αν ανέβαιναν οι πωλήσεις και οι ανώτεροι της θα χαμογελούσαν χωρίς κάποιος να τους εκβιάζει. Από το ίδιο το έγγραφο φαίνεται ότι η εταιρία έδινε κεντρικά αυτές τις οδηγίες. Τόσα χρόνια οι κρατικοί υπάλληλοι του κάθε My Market όπως και η εργοδοσία έχουν συνηθίσει να προσβάλλουν την νοημοσύνη και την αξιοπρέπεια του κάθε εργαζόμενου.\nΤο περιστατικό δεν είναι η εξαίρεση στον κανόνα και δεν προσφέρεται για χαζοχαρούμενα σχόλια στις τηλεοράσεις και το ίντερνετ, ως ένα ακόμα αστείο παράδοξο που εμφανίζεται συχνά-πυκνά σε αυτή χώρα. Όποιος δουλεύει σε αυτές τις συνθήκες δεν γελάει με αυτές τις οδηγίες, που απαιτούν όλη η προσωπικότητα του να είναι χαρισμένη για 8 και παραπάνω ώρες στο κάθε σουπερμάρκετ. Το θέμα είναι συλλογικά να ξεφύγουμε από αυτή την κατάσταση.\nΔεν διαλέγουμε καλό ή κακό εργοδότη. Στο ένα κατάστημα μπορεί να πρέπει να χαμογελάς με τα πάντα και τους πάντες και στο άλλο να απαγορεύονται οι πολιτικές συζητήσεις. Οι ιδιοκτήτες αυτών των αλυσίδων είναι εκείνοι που σε συνεννόηση με την κάθε κυβέρνηση συζητούν και φτιάχνουν τους εργασιακούς νόμους. Αυτοί απαιτούν μισθούς των 300 ευρώ. Ε, αυτοί απαιτούν και να χαμογελάμε ή να μην μιλάμε πολιτικά πάνω στο θέμα.\nΣε κάθε χώρο δουλειάς το κλίμα είναι πιεστικό, είτε με εσωτερικά έγγραφα είτε χωρίς. Σεμινάρια συνεχόμενα και απλήρωτα. Απρόσκλητοι επισκέπτες. Επίκληση ενός οικογενειακού κλίματος το οποίο υπάρχει μόνο όταν χρειάζεται να γίνει παραπανίσια και συνήθως απλήρωτη δουλειά. Ένα οικογενειακό κλίμα που χάνεται όταν η ανάγκη εντοπίζεται στη μεριά του εργαζόμενου. Η γενικευμένη ανεργία χρησιμοποιείται συνεχώς για να σπάσει τον τσαμπουκά όποιου θέλει να διεκδικήσει. Χρησιμοποιείται για να πετάξει στον δρόμο παλιότερους εργάτες και να πάρει στη θέση τους νέους και φτηνούς. Για να τους διασπάσει με χίλιους τρόπους.\nΜέσα σε αυτό το σκηνικό έρχεται η πίεση της κάθε διευθύντριας, οι εκβιασμοί και η βία. Κάθε κλάδος έχει τα δικά του <<μεμονωμένα περιστατικά>>. Στα Market Ιn η εργοδοσία έφερε μπράβους για αν αντιμετωπίσει τους εργαζόμενους που διεκδικούσαν την επαναπρόσληψη τους. Στους ντελιβεράδες έχουν γίνει τουλάχιστον δύο ξυλοδαρμοί τον τελευταίο καιρό. Οι νεκροί στον ίδιο κλάδο αυξάνονται μήνα με τον μήνα λόγω της μεγάλης πίεσης να φτάσει η παραγγελία στην ώρα της κάτω από οποιεσδήποτε συνθήκες, ακόμα και αν χιονίζει. Η επέκταση του ωραρίου σε εννιάωρο όπως στα Leroy Merlin. Πόσο μακριά νομίζεις ότι βρίσκονται όλα αυτά από τους πυροβολισμούς στα φραουλοχώραφα της Μανωλάδας; Το ποσοστό ανάπτυξης θα δείξει.\nΟι συνθήκες δουλείας που προωθεί η κυβέρνηση και η κάθε κυβέρνηση είναι βασική στρατηγική στην Ελλάδα και σε όλη την Ευρώπη. Δεν είναι μία ατυχής κίνηση των αφεντικών. Είτε με μνημόνια είτε χωρίς αυτή είναι η πολιτική που ασκείται ενάντια στους εργαζόμενους σε όλη την Ευρώπη. Ακόμα και στη Γερμανία που θεωρείται η κορωνίδα του ευρωπαϊκού καπιταλισμού , χωρίς την πρόφαση των μνημονίων, η επισφαλής εργασία τείνει να γίνει κανόνας.\nΜίλα στους συναδέλφους σου και οργανώσου μαζί με αυτούς. Τα χαμόγελά μας δεν είναι προς πώληση για τα αφεντικά. Εμείς διαλέγουμε που, σε ποιον και υπό ποιες συνθήκες θα τα δώσουμε και καλύτερα να φροντίσουμε να δίνονται στους συνάδελφους που μαζί τους δίνουμε συλλογικούς αγώνες. Οργανώσου σε χώρους δουλειάς και έλα σε επαφή με το σωματείο σου. Εμείς σαν εργατική Λέσχη Ν. Ιωνίας ανεξάρτητα σε ποιον κλάδο εργασίας δουλεύουμε, αντιμετωπίζουμε τα συμφέροντα μας ως κοινά με όλους τους εργαζόμενους.\nΕμείς όταν σκεφτόμαστε τον μισθό μας δεν χαμογελάμε.\nΧαμόγελα δίνουμε μόνο στους συναδέλφους που μας στέκονται στον χώρο εργασία μας.\nThis entry was posted in Ανακοινώσεις, Εργατικά, Παρεμβάσεις Λέσχης


Στον τοίχο χιλιάδες “κόκκινοι” δανειολήπτες – Ergasianews.gr\nΣτον τοίχο χιλιάδες "κόκκινοι" δανειολήπτες\nΤσουνάμι διαταγών πληρωμής για την είσπραξη οφειλών από μη εξυπηρετούμενα δάνεια, αναμένεται τον ερχόμενο μήνα από τις τράπεζες. Οι διαταγές πληρωμής που αναμένεται να λάβουν χιλιάδες οφειλέτες δανειολήπτες υπολογίζεται ότι θα ξεπερνούν σε αξία τα 4 δισ. ευρώ, αποτελώντας το πρώτο, μεγάλο κύμα νομικών ενεργειών που έχουν ωριμάσει από τις τράπεζες.\nΕνώ το πρώτο κύμα διαταγών πληρωμής είναι προ των πυλών, κατακόρυφη αύξηση παρουσιάζουν όπως δημοσιεύει το "capital.gr" μετά το καλοκαίρι οι νέες καταγγελίες μη εξυπηρετούμενων δανείων. Υπό την εντεινόμενη πίεση του SSM για τη μείωση των "κόκκινων" δανείων και την ανάκτηση ενεχύρων, οι τράπεζες προχωρούν πλέον σε καταγγελίες μη εξυπηρετούμενων δανείων, όχι στις 360 ημέρες καθυστέρησης, όπως συνήθιζαν μέχρι πρότινος, αλλά στις 210 ημέρες καθυστέρησης.\nΠροηγούμενο Άνοιξαν 49 θέσεις\nΕπόμενο Ανακαλείται γνωστό αποσυμφορητικό μύτης(ΦΩΤΟ)


Δευτέρα, 15 Απριλίου 2019 12:57\nAλλάζει εκ βάθρων η ρύθμιση για τις 120 δόσεις στην εφορία, με την κυβέρνηση να προχωρεί στη θεσμοθέτησή\nτης πριν από το Πάσχα. Η νέα ρύθμιση δεν θα προβλέπει περιουσιακά κριτήρια παρά μόνο εισοδηματικά, δεν θα υπάρχουν «κόφτες» αντίστοιχοι με αυτούς που προβλέπει το πλαίσιο προστασίας της πρώτης κατοικίας και σε γενικές γραμμές πρόκειται για μία ιδιαίτερα γενναιόδωρη ρύθμιση για τους οφειλέτες του Δημοσίου.\nΣύμφωνα με αποκλειστικές πληροφορίες της «Κ», οι οφειλέτες της εφορίας με εισοδήματα έως 10.000 ευρώ, ανεξαρτήτως ύψους χρέους, θα μπορούν να αποπληρώσουν τις οφειλές τους σε έως και 120 δόσεις. Από τις 10.000 ευρώ και άνω θα ενεργοποιούνται τα εισοδηματικά κριτήρια. Το οικονομικό επιτελείο έχει δημιουργήσει έναν αλγόριθμο με βάση τον οποίο θα προκύπτουν οι μηνιαίες δόσεις. Συγκεκριμένα, θα λαμβάνεται υπόψη η ετήσια ικανότητα αποπληρωμής διά το χρέος που έχει ο οφειλέτης.\nΟσο αυξάνεται το εισόδημα τόσο θα αυξάνεται και η ετήσια ικανότητα αποπληρωμής. Για παράδειγμα, στην περίπτωση που φορολογούμενους έχει εισόδημα 15.000 ευρώ υπολογίζεται από το οικονομικό επιτελείο ότι η ικανότητα αποπληρωμής ανέρχεται στο 7% επί του εισοδήματος. Εφόσον χρωστάει 5.000 ευρώ στην εφορία θα μπορέσει να αποπληρώσει το χρέος του σε 58 δόσεις.\n• Στη ρύθμιση θα μπορούν να ενταχθούν μισθωτοί, συνταξιούχοι, άνεργοι και επιχειρηματίες που δεν συμμετέχουν στο πλαίσιο του εξωδικαστικού συμβιβασμού.\n• Οι οφειλέτες με ετήσιο εισόδημα έως 10.000 θα μπορούν να αποπληρώσουν τις οφειλές τους σε έως και 120 δόσεις. Για παράδειγμα, κάποιος που χρωστάει στην εφορία 3.600 ευρώ, μπορεί να εξοφλήσει το χρέος του σε 120 δόσεις, με τη μηνιαία δόση να διαμορφώνεται σε 30 ευρώ. Αλλος οφειλέτης με εισόδημα κάτω από 10.000 ευρώ, που χρωστάει 5.000 ευρώ στην εφορία, θα πρέπει να πληρώνει περίπου 42 ευρώ τον μήνα για τα επόμενα 10 χρόνια. Σημειώνεται ότι η ελάχιστη δόση θα διαμορφωθεί στα 25-30 ευρώ, ενώ το επιτόκιο που θα καταβάλλει ανέρχεται στο 8,76%.\n• Για τους οφειλέτες με ετήσιο εισόδημα άνω των 10.000 ευρώ ενεργοποιούνται τα εισοδηματικά κριτήρια και συγκεκριμένα το κριτήριο της δυνατότητας αποπληρωμής. Για παράδειγμα σε οφειλέτη με ετήσιο εισόδημα 10.500 ευρώ η ικανότητα αποπληρωμής υπολογίζεται σε 5% ετησίως. Αυτό σημαίνει ότι μπορεί να καταβάλει ετησίως 550 ευρώ. Στην περίπτωση που ο ανωτέρω έχει χρέος 3.000 ευρώ θα αποπληρώσει την οφειλή του σε 65 δόσεις, πληρώνοντας στην εφορία μηνιαίως 46 ευρώ.\n• Η ικανότητα αποπληρωμής θα προσαυξάνεται ανάλογα με τα μέλη της οικογένειας.\n• Διαγραφή των οφειλών από προσαυξήσεις και τόκους εκπρόθεσμης καταβολής. Ανάλογα με το ύψος της οφειλής αλλά και τον χρόνο που δημιουργήθηκαν αυτές θα κλιμακώνεται το «κούρεμα» στις προσαυξήσεις, το οποίο θα φθάνει στην πλήρη διαγραφή σε ορισμένες περιπτώσεις.\n• Αυτό που θα πρέπει να προσέξουν οι οφειλέτες είναι ότι τη στιγμή που θα τεθεί σε ισχύ η ρύθμιση να μην έχουν δημιουργήσει νέα χρέη ή τουλάχιστον να τα έχουν τακτοποιήσει μέσω της πάγιας ρύθμισης των 12 δόσεων. Στην περίπτωση δηλαδή που η ρύθμιση της τελευταίας ευκαιρίας ξεκινήσει στις αρχές Μαΐου, θα πρέπει να έχουν εξοφληθεί τυχόν οφειλές του πρώτου τετραμήνου του 2019.\nMore in this category: « Τσακαλώτος: Ικανοποίηση Λαγκάρντ για την πρόωρη αποπληρωμή -Τι είπε για το αφορολόγητο\tΤέλη κυκλοφορίας με τον μήνα »


Colliot - Thelene, Catherine\n11.54€ -21% 9.12€\nΘα μπορούσε ποτέ να ενδιαφέρει έναν μελετητή της φιλοσοφικής σκέψης το έργο ενός κοινωνιολόγου ο οποίος τοποθετεί ρητά το γνωστικό του εγχείρημα έξω από τα όρια της φιλοσοφίας; Κι όμως, το έργο του Μαξ Βέμπερ δεν αποτελεί άσκηση ενός ακραίου θετικισμού, όπως πολύ συχνά πιστεύεται. Ο προβληματισμός που ενυπάρχει σ` αυτό σχετικά με τη μεθοδολογία μιας ιστορικής επιστήμης καθαρά εμπειρικής έχει τις ρίζες του σε μια θεωρία της νεοτερικότητας, αποτελεί παρέμβαση στη διαμάχη ιστορικών και οικονομολόγων της εποχής του Βέμπερ και οφείλει πολλά στη σκέψη του Μαρξ και του Νίτσε. Υπό ποιες προϋποθέσεις μπορεί κανείς να κατανοήσει τις πράξεις των ανθρώπων σ` ένα κοινωνικό περιβάλλον; (. . .) Πάνω απ` όλα, ο Βέμπερ μας προσκαλεί να αναζητήσουμε τους δεσμούς ανάμεσα στον επιστημονικό ορθολογισμό και στις δομές που συγκροτούν τον κόσμο που αποκαλούμε «Δύση».\nΚοσμίδης, Δημήτρης (Μεταφραστής)\nColliot - Thelene, Catherine (Συγγραφέας)\nH Catherine Colliot - Thelene είναι καθηγήτρια και διευθύντρια του Γαλλογερμανικού Κέντρου Ερευνών στις Κοινωνικές Επιστήμες του Βερολίνου (Κέντρο Marc Bloch). Τα ενδιαφέροντά της εστιάζονται στο έργο του Μαξ Βέμπερ, στην πολιτική σκέψη κατά το 19ο και τον 20ό αιώνα, στη σύγκριση της γαλλικής και της γερμανικής κοινωνιολογίας και στις θεωρίες της ιστορίας.\n33.38€ -36% 21.36€\nΗ κοινωνιολογία και η μεθοδολογία…\n12.45€ -11% 11.08€


Δεν μακραίνουν τα μαλλιά μου! Τι να κάνω; | Ομορφιά Ειδήσεις\n"Δεν μακραίνουν τα μαλλιά μου, τι να κάνω;", μας ρωτάς και εμείς φυσικά απαντάμε, παραθέτοντάς σου τα αποτελέσματα των πιο πρόσφατων ερευνών σχετικά με τα συστατικά που σε φέρνουν πιο κοντά στο Rapulzel status. Ένα από αυτά, για τα οποία γίνεται πολύ μεγάλο buzz τελευταία είναι ο ευκάλυπτος. Τι ακριβώς όμως προσφέρει στα μαλλιά και -το κυριότερο- αξίζει μια θέση στη ρουτίνα σου; Spoiler alert, η απάντηση είναι ναι.\nΔεν μακραίνουν τα μαλλιά μου, τι να κάνω; Πάμε να δούμε αναλυτικά\nΣύμφωνα με μια μελέτη του 2010 από το Journal Of Lipid Research, η κυκλοοξυγενάση-2 - μια ένωση που βρέθηκε σε έλαια όπως ο ευκάλυπτος, το θυμάρι και το γαρίφαλο - έχει σπουδαία οφέλη για την υγεία του τριχωτού της κεφαλής, καθώς αυξάνει την κυκλοφορία του αίματος και μειώνει τη φλεγμονή.\n"Ο ευκάλυπτος είναι γνωστός για την ικανότητά του να καθαρίζει και να καταπραΰνει το τριχωτό της κεφαλής", λέει η Rachel Zipperian, ανώτερη επιστήμονας για τα φυτικά συστατικά. "Οι καταπραϋντικές ιδιότητες που σχετίζονται με τον ευκάλυπτο τον καθιστούν ιδανικό για όσους έχουν συσσωρευμένα κατάλοιπα προϊόντων styling στο τριχωτό της κεφαλής", προσθέτει. "Ο ευκάλυπτος βοηθά στη διέγερση των τριχοθυλακίων, γεγονός που βελτιώνει τελικά τη γενική υγεία των μαλλιών και του τριχωτού της κεφαλής, βοηθώντας τελικά στην ανάπτυξη των μαλλιών", υποστηρίζει από την άλλη η Karen Dwyer, διευθύντρια ανάπτυξης προϊόντων στην Hempz.\nΟ ευκάλυπτος είναι επίσης εξαιρετικά αποτελεσματικός και με τον αγώνα κατά της πιτυρίδας. "Ο ευκάλυπτος είναι σε θέση να μειώσει τον αριθμό των κακών μυκήτων και των κακών βακτηρίων, μειώνοντας τελικά τα συμπτώματα της πιτυρίδας και πιθανώς σμηγματορροϊκής δερματίτιδας.", λέει η Zipperian.\nΑκόμα αναρωτιέσαι "δεν μακραίνουν τα μαλλιά μου, τι να κάνω;". Ρίξε μια ματιά και σε αυτό το κείμενο: 5 δοκιμασμένοι τρόποι να μακρύνεις γρήγορα τα μαλλιά σου


Κώστας Καραμανλής: «δεν θα μας ξένιζε ο κ. Τσίπρας να τα βρει με τον πρωθυπουργό του ‘λεφτά υπάρχουν’» - STEREA NEWS\nΣτα σενάρια συνεργασίας μεταξύ του Αλέξη Τσίπρα και του Γιώργου Παπανδρέου, για την κατάσταση στις αστικές συγκοινωνίες που παρέδωσε ο ΣΥΡΙΖΑ και για όλα τα μεγάλα έργα υποδομής που γίνονται στην χώρα, μιλάει ο Υπουργός Υποδομών και Μεταφορών κ. Κώστας Καραμανλής στη συνέντευξη του στην εφημερίδα Realnews και στον δημοσιογράφο Γιώργο Σιαδήμα.\nΤσίπρας και Παπανδρέου επένδυσαν στο ψεύδος και το διχασμό\nΟ κ. Καραμανλής κληθείς να σχολιάσει τα σενάρια περί ενδεχόμενης συνεργασίας μεταξύ του Αλέξη Τσίπρα και του Γιώργου Παπανδρέου σε περίπτωση εκλογών με απλή αναλογική σημείωσε με νόημα πως «δεν θα μας ξένιζε ο κ. Τσίπρας να τα βρει με τον πρωθυπουργό του ‘λεφτά υπάρχουν’. Θα ήταν ταιριαστό ζευγάρι. Και οι δυο επένδυσαν στο ψεύδος και το διχασμό σε δυο διαφορετικές αλλά εξίσου κρίσιμες περιόδους, οδηγώντας τη χώρα σε καταστροφικές επιλογές. Ακόμα και αν τα έβρισκαν, όμως, αποκλείω το ενδεχόμενο οι δυνάμεις τους να έφταναν για κυβέρνηση». Υπογράμμισε όμως ότι η στρατηγική της ΝΔ στοχεύει στην υλοποίηση του κυβερνητικού προγράμματος ως το τέλος της τετραετίας με «όσο το δυνατόν περισσότερους πολίτες συμμέτοχους στην ανάπτυξη. Και όταν στηθούν οι κάλπες, αυτοδυναμία και με απλή αναλογική. Αλλιώς, αυτοδυναμία στις δεύτερες κάλπες. Για να συνεχίσουμε το έργο μας» υπογράμμισε.\nΟ ΣΥΡΙΖΑ σε άλλη μια εθνική μάχη είναι απών\nΣχετικά με την πανδημία και τους χειρισμούς της κυβέρνησης ο κ. Καραμανλής σημείωσε ότι: «Σε μια κρίση πρωτόγνωρη, σε παγκόσμιο επίπεδο, η Κυβέρνηση εμπιστεύθηκε τους ειδικούς. Και όχι τους τηλεαναλυτές, τους ανεύθυνους λαϊκιστές ή το στενό μικροκομματικό της συμφέρον. Ταυτόχρονα, έχει να σταθμίσει και τη λειτουργία της κοινωνίας και της οικονομίας. Προσπαθούμε, λοιπόν, να συντονίσουμε μια μεγάλη, εθνική προσπάθεια. Κάναμε και λάθη; Ναι, διότι αναζητούμε λύσεις. Ακόμα και η επιστήμη, άλλωστε, δεν έχει πάντα όλες τις απαντήσεις, όμως ψάχνει να τις βρει. Στη μεγάλη εικόνα, όμως, η κοινή προσπάθεια των Ελλήνων έχει πιάσει τόπο. Βέβαια, ακούω και σέβομαι τους προβληματισμούς των πολιτών. Δεν μπορώ να συμβιβαστώ, όμως, με την απόπειρα μικροκομματικής εκμετάλλευσης της πανδημίας από τον ΣΥΡΙΖΑ. Βλέπετε ότι την απορρίπτουν και οι πολίτες. Όταν, σε άλλες χώρες, υπεύθυνες δυνάμεις της αντιπολίτευσης βάζουν πλάτη στη διαχείριση της πανδημίας, εδώ έχουμε τη στείρα, ισοπεδωτική, διχαστική αντιπολίτευση του ‘‘όχι σε όλα’’. Μια θλιβερή, παγκόσμια πρωτοτυπία. Ο ΣΥΡΙΖΑ σε άλλη μια εθνική μάχη είναι απών. Δυστυχώς».\nΣχετικά με την πορεία της νόσησης του από τον κορωνοιό ο ίδιος δήλωσε πως «δεν θέλω ούτε να φανταστώ πώς θα περνούσα την ασθένεια χωρίς αυτό το σπουδαίο δώρο που μας έκανε η επιστήμη. Κι αυτό είναι το πρώτο που θέλω να πω στους αναγνώστες σας: Όλοι εμβόλιο, γιατί ο ιός δεν παίζει!»\n«Ο ΣΥΡΙΖΑ παρέδωσε αστικές συγκοινωνίες υπό διάλυση. Απεργίες στα ΜΜΜ, κυκλοφοριακό κομφούζιο, ελάχιστα λεωφορεία και… ακριβότερα εισιτήρια! Τα χάλια που μας παρέδωσαν προσπαθούμε να διορθώσουμε εδώ και δύο χρόνια» δήλωσε ο κ. Καραμανλής. Πρόσθεσε δε ότι «στην Αθήνα παραλάβαμε 850 λεωφορεία στο δρόμο, σήμερα έχουμε 1320, 55% πάνω. Έτσι, έχουμε ήδη 3800 περισσότερα δρομολόγια την ημέρα και συνεχίζουμε. Στη Θεσσαλονίκη παραλάβαμε 235 λεωφορεία στο δρόμο, πλέον βγάζουμε 460. Σχεδόν τα διπλάσια. Στο Μετρό, στις γραμμές 2 και 3 αυξήσαμε τους συρμούς από 32 σε 38 και μειώσαμε τις χρονοαποστάσεις. Συνολικά δημιουργήσαμε 1.389 νέες θέσεις απασχόλησης. Εν μέσω πανδημίας, είμαστε από τις ελάχιστες χώρες που μεγάλωσαν τον στόλο ΜΜΜ. Και μειώσαμε στο 1,20 ευρώ την τιμή του εισιτηρίου, που είχε αυξήσει ο ΣΥΡΙΖΑ.\nΣχετικά με την εφαρμογή του δακτυλίου ο κ. Καραμανλής σημείωσε ότι «ο δακτύλιος έδωσε ανάσα στο κέντρο, έχει πολλά θετικά αποτελέσματα και λίγες αρνητικές επιπτώσεις τις οποίες εργαζόμαστε για να αντιμετωπίσουμε» και υπογράμμισε ότι έχει μειωθεί θεαματικά η κίνηση στο κέντρο της Αθήνας κι έχει αυξηθεί η μέση ταχύτητα κυκλοφορίας σε αρκετές περιοχές γύρω από το δακτύλιο. «Ταυτόχρονα, όμως, παρατηρείται αύξηση της κίνησης σε συγκεκριμένους δρόμους εκτός δακτυλίου. Για να διορθωθεί αυτό, έχουμε συνεχή συνεργασία με το Σύλλογο Συγκοινωνιολόγων, τα συναρμόδια υπουργεία και την Περιφέρεια, ενώ καταγράφουμε διαρκώς όλα τα δεδομένα. Ήδη εξετάζονται λύσεις, όπως ο επαναπρογραμματισμός ορισμένων φαναριών. Ταυτόχρονα, βέβαια, υπάρχουν και τα περιβαλλοντικά οφέλη του μέτρου, που θα φανούν σε βάθος χρόνου» πρόσθεσε.\nΑναφορικά με την ηλεκτροκίνηση σημείωσε ότι «επεξεργαζόμαστε μια σειρά από προτάσεις για να κινητροδοτήσουμε την αγορά ηλεκτρικών αυτοκινήτων. Όμως ηλεκτροκίνηση χωρίς εύκολη φόρτιση δεν γίνεται, γι’ αυτό εφαρμόζουμε ένα μεγάλο πρόγραμμα για εγκατάσταση φορτιστών σε όλη τη χώρα. Ήδη, έχουν εγκατασταθεί φορτιστές στις εθνικές οδούς, στα πρατήρια καυσίμων των ΣΕΑ -δηλαδή πλέον μπορείς να ταξιδέψεις με ηλεκτρικό αυτοκίνητο σε όλη τη χώρα. Σύντομα, αυτό θα επεκταθεί και στους χώρους αναψυχής των ΣΕΑ. Και μέσα στο πρώτο εξάμηνο του 2022 ολοκληρώνουμε το μητρώο φορτιστών, ενώ θα είναι έτοιμη και εφαρμογή που θα δείχνει τη διαθεσιμότητα των φορτιστών σε όλη την Ελλάδα».\nΣχετικά με τα μεγάλα έργα υποδομής σε όλη την χώρα ο κ. Καραμανλής σημείωσε ότι «έχουμε βάλει μπρος ένα πλάνο έργων 13 δισ. Και, μάλιστα, τουλάχιστον 3,2 δισ. από αυτά είναι ήδη συμβασιοποιημένα. Από αυτά που έρχονται, ιδιαίτερα θέλω να σταθώ στη δημοπράτηση του μεγαλύτερου πακέτου σιδηροδρομικών έργων που έχει γίνει στην Ελλάδα, ύψους 3,3 δισ. Έχει καθοριστικό ρόλο στο συνολικό μας σχέδιο για τη χώρα, γιατί προφανώς δεν μπορούμε να μιλάμε για μια χώρα κόμβο υποδομών, χωρίς αναπτυγμένο σιδηροδρομικό δίκτυο. Προχωράμε λοιπόν στη σύνδεση του σιδηροδρομικού δικτύου με τα λιμάνια Θεσσαλονίκης, Πάτρας, Λαυρίου, Ραφήνας, Καβάλας και Αλεξανδρούπολης».\nΣχετικά με το νέο σχέδιο νόμου για την απόκτηση διπλώματος οδήγησης ο Υπουργός Υποδομών και Μεταφορών σημείωσε πως «με το νέο σύστημα εξετάσεων χτυπάμε τα κυκλώματα διαφθοράς και βοηθάμε τους νέους οδηγούς να προετοιμαστούν πολύ καλύτερα πριν βγουν στο δρόμο. Διασφαλίζουμε αδιάβλητες εξετάσεις. Βάζοντας κάμερα στο όχημα, ελέγχοντας την ταυτοπροσωπία των εξεταζόμενων, διευρύνοντας το σώμα των εξεταστών, θεσπίζοντας τους επόπτες. Κι έτσι νιώθουμε τη σιγουριά να δώσουμε τη δυνατότητα στις νέες και τους νέους 17 ετών να αποκτήσουν άδεια και να οδηγούν με έναν έμπειρο οδηγό δίπλα τους».


Η πεθερά της οικονομικής κρίσης | κοσμικα , τηλεοπτικα νεα | womenonly.gr\nΗ πεθερά της οικονομικής κρίσης\nΗ οικονομική κρίση πλήττει και τις πεθερές! Στη συγκεκριμένη περίπτωση τη Μίρκα Παπακωνσταντίνου, που την ερχόμενη Τρίτη αναλαμβάνει δράση στο Mega, βρίσκοντας σύμμαχο και συμπαραστάτη στο πρόσωπο της Λιάνας Κανέλλη.\nΗ Μαρίνα Δεληπέτρου είναι μια πεθερά που βιώνει στο πετσί της την οικονομική κρίση. «Είναι μια καθημερινή γυναίκα που απολύεται έπειτα από 20 χρόνια δουλειάς σε μια καλτσοβιομηχανία και, όπως καταλαβαίνετε, το γεγονός αυτό φέρνει τα πάνω κάτω στη ζωή της», μας είπε η Μίρκα Παπακωνσταντίνου.\nΗ Μαρίνα, όμως, αποφασίζει να διεκδικήσει το δίκιο της ζητώντας από τη Λιάνα Κανέλλη να καταθέσει επερώτηση στη Βουλή! «Ήταν μια πολύ ευχάριστη έκπληξη αυτή και θέλω να την ευχαριστήσω προσωπικά που μας έκανε την τιμή. Τη Λιάνα τη γνωρίζω πολλά χρόνια και περάσαμε πολύ όμορφα στα γυρίσματα». Η οικονομική κρίση, όμως, δεν είναι το μόνο πρόβλημα της ηρωίδας. Το μεγάλο πλήγμα έρχεται όταν ο γιος της Χρήστος (Παναγιώτης Καρμάτης) ερωτεύεται μια κοπέλα, την Τασούλα (Κατερίνα Τσάβαλου), που είναι emo, και ακολουθεί κι αυτός το παράδειγμά της. «Κι ενώ το παίζει πολύ άνετη, ξαφνικά παθαίνει κρίση. Εκεί βέβαια ξυπνάει η πεθερά μέσα της!».\nΗ συνέχεια επί της οθόνης στην επιτυχημένη σειρά του Mega «7 θανάσιμες πεθερές», που σκηνοθετεί ο Γρηγόρης Πετρινιώτης. Η Μίρκα Παπακωνσταντίνου αυτό το διάστημα κάνει παράλληλα πρόβες για την περιοδεία που θα ξεκινήσει με τον Αντώνη Καφετζόπουλο. Θα πρωταγωνιστήσουν στο έργο του Σάιμον «Plaza Souit» (σ.σ.: ελληνικός τίτλος δεν έχει βρεθεί) σε μετάφραση-διασκευή και σκηνοθεσία Αλέξανδρου Ρήγα.


To One Channel στο Μάτι: Συγκλονίζουν οι ήρωες - ψαράδες που έσωζαν ανθρώπους | in.gr\nTAGS: μάτιΜΑΤΙ ΕΝΑΣ ΧΡΟΝΟΣ ΜΕΤΑπυρκαγιάΤΡΑΓΩΔΙΑ ΑΝΑΤΟΛΙΚΗ ΑΤΤΙΚΗφωτιά\nTo One Channel στο Μάτι: Συγκλονίζουν οι ήρωες – ψαράδες που έσωζαν ανθρώπους\nΠρόκειται για ανθρώπους που δεν πρέπει να ξεχάσουμε ποτέ. Πρόκειται για αυτούς που θα μνημονεύονται για πάντα μαζί με τα θύματα.\n23 Ιουλίου 2019, 15:19\nΔεν γεννήθηκε στην Ελλάδα αλλά την λατρεύει. Πάλεψε με τα κύματα και τους καπνούς για να σώσει τους συμπολίτες τους στις φονικές φωτιές του φετινού καλοκαιριού στο Μάτι. Ο λόγος για τον Ερβίν Τζέκα, ο οποίος ήταν μεταξύ των πέντε ψαράδων οι οποίοι, αψηφώντας τον κίνδυνο, διέσωσαν πολλές δεκάδες πυρόπληκτους στο Μάτι και τη Ραφήνα, που είτε είχαν καταφύγει στην ακτή είτε βούτηξαν στη θάλασσα για να γλιτώσουν.\nΜιλώντας στην κάμερα του One Channel, ο Ερβίν Τζέκα θυμάται εκείνες τις τραγικές στιγμές.\nΌπως περιγράφει «ήρθα στο λιμάνι το απόγευμα. Είδαμε τον καπνό από μακριά αλλά δεν καταλάβαμε τι καιγόταν. Αφού γύρισα στο σπίτι και έβαλα την τηλεόραση, είδα ότι επικρατούσε το απόλυτο χάος. Κατεβαίνω στο λιμάνι να δω τι γίνεται, φτάνω και βλέπω ένα καΐκι μικρό γεμάτο κόσμο». Τότε, όπως λέει, ζήτησα από το Λιμενικό να βοηθήσω. «Επιβίβασα στο σκάφος 48-50 άτομα και μετά ήμουν οριακά με τα καύσιμα, αλλιώς θα καθόμουν μέχρι την επόμενη ημέρα» περιγράφει. Ένα χρόνο μετά, δηλώνει πως «η ημέρα αυτή δεν ξεχνιέται. Είναι μια ιστορία που θα μας ακολουθεί για πάντα».\nΑκόμα ένας άνθρωπος που με αυτοθυσία, χωρίς δεύτερες σκέψεις ή οφέλη έπεσε στη μάχη είναι και Μαχμούτ Μοσαφίρ.\nΕίναι ο γνωστός ψαράς στο Μάτι, που πέρυσι τέτοια μέρα με το αφεντικό του, έδειξαν ότι είναι άνθρωποι με όλη τη σημασία της λέξης.\nΈνα χρόνο μετά την τραγωδία ο Μαχμούτ μίλησε, επίσης, στην κάμερα του One Channel και τον Λεωνίδα Καπερναράκο. Ήταν λιτός αλλά καθόλα περιεκτικός.\n«Έπρεπε να βοηθήσουμε. Είμαστε όλοι άνθρωποι. Η ανθρωπιά δεν βλέπει θρησκεία χρώμα ή χώρα. Όταν βλέπεις ότι κάπου μπορείς να βοηθήσεις πρέπει να το κάνεις χωρίς να το σκεφτείς» είπε και συμπλήρωσε πως «δεν ξεχνιέται με τίποτα εκείνη η μέρα».\n«Δεν μπορώ να ξεχάσω όταν έβγαζα τα παιδάκια από την θάλασσα, με άρπαζαν από το λαιμό, έκλαιγαν και μου έλεγαν ευχαριστώ» και «έκλαιγα κι εγώ μαζί τους» λέει συγκινημένος και προσθέτει πως «δόξα τω Θεώ, εκείνη τη μέρα, καταφέραμε να σώσουμε με το αφεντικό μου 73 άτομα και 4 σκύλους». Επιπλέον, θύμισε ότι «έκανα ζωντανή μετάδοση με το κινητό μου εκείνη την ώρα για να βλέπει ο κόσμος τι γίνεται και να προσέχει».\n14/05/2021 | 12:59\nΕλλάδα Γλυκά Νερά: Σε κλίμα οδύνης η Αλόννησος αποχαιρετά την Καρολάιν – Το μεσημέρι η κηδεία 1 λεπτό πριν\nFizz Η παντελόνα της Σίσσυς Χρηστίδου δεν πρέπει να λείπει από καμιά γκαρνταρόμπα 9 λεπτά πριν\nFizz Μαρίνα Πατούλη: Το μπικίνι της είχε την πούλια με τον… αυγερινό 12 λεπτά πριν\nΠοδόσφαιρο ΑΕΚ: Η… υποχρέωση και η ώρα των μεγάλων αποφάσεων 12 λεπτά πριν\nTrash «Βόμβα» από τον Γιώργο Λιανό για το Survivor - Τα πράγματα είναι σοβαρά 14 λεπτά πριν\nΕλλάδα Πόσοι έχουν εμβολιαστεί στην Ελλάδα: Οι «γκρίζες» ηλικιακές ομάδες σε σύγκριση με άλλες χώρες 14 λεπτά πριν


Γιατί ο ιδρώτας είναι το καλύτερο προϊόν για τα μαλλιά - Perpetual Magazine - Life & Style For The Everyday Man\nΜάιλς Ντέιβις: 29 χρόνια χωρίς τον άντρα που άλλαξε τον κόσμο με την μουσική του\nΤούπακ Σακούρ: 10 πράγματα που δεν γνωρίζατε για τον “βασιλιά της ραπ”\nYou are at:Home»GROOMING»Γιατί ο ιδρώτας είναι το καλύτερο προϊόν για τα μαλλιά\nΓιατί ο ιδρώτας είναι το καλύτερο προϊόν για τα μαλλιά\nBy Perpetual Team\t 29/01/2019 No Comments\nΜε το NFL να τελειώνει, τους αγώνες του τένις να κορυφώνονται και το μπάσκετ να είναι σε εξέλιξη, αυτή την εβδομάδα κοιτάζουμε τα μαλλιά των αθλητών, που παραμένουν …. τέλεια. Εάν έχετε ήδη ξεχάσει την υποσχέση σας ότι το 2019 θα αθλείστε πιο τακτικά, αυτοί οι άντρες ίσως είναι το κίνητρο που χρειάζεστε για να πάτε στο γυμναστήριο. Ή έστω για να τρέξετε στον κουρέα.\nΟ Neymar Jr. ανήκει στους ποδοσφαιριστές με τα σωστά μαλλιά\nΣτους ποδοσφαιριστές αρέσει να πειραματίζονται με τα μαλλιά τους. Και αυτό μπορεί να είναι ωραίο, αλλά δεν είναι πάντα κολακευτικό. Ο Neymar Jr. είναι μια εξαίρεση στον κανόνα με τα ξυρισμένα πλαινά στο κεφάλι του, το καλά καθορισμένο μήκος στην κορυφή και ένα περιποιημένο σβέρκο.\nΟ Στέφανος Τσιτσιπάς κρατά ζωντανά τα μαλλιά των κορυφαίων παικτών του τένις\nΘα είναι μια θλιβερή μέρα όταν οι παίκτες του τένις σταματήσουν να έχουν μακριά, σγουρά, ατημέλητα μαλλιά. Μαλλιά που είναι κατσαρά στην κορυφή και βρεγμένα στο κάτω μέρος, με μια άχαρη κορδέλα στο ενδιάμεσο. Ας ευχαριστήσουμε τον Έλληνα επαγγελματία τενίστα Στέφανο Τσιτσιπά που διατηρεί αυτή την παράδοση ζωντανή για ακόμα μια γενιά.\nΤα ξυρισμένα πλαινά του Kelly Oubre Jr. πρέπει να είναι μια τακτική εκφοβισμού\nΗ σγουρή μοϊκάνα του Nick Young ενέπνευσε μια σειρά από άντρες να μακρύνουν τα μαλλιά τους και να ξυρίσουν τα πλαϊνά. Για εσάς που θέλετε να πάτε το κούρεμα σας σε ένα πιο άγριο επίπεδο, τα μακρύτερα και φυσικά σγουρά μαλλιά του Kelly Oubre Jr. είναι ακριβώς αυτό που πρέπει να κάνετε.\nΟ David Andrews έχει κερδίσει επάξια το άγριο look\nΑν κάποιος έχει κερδίσει το δικαίωμα να «κολλήσει» με τα μακριά μαλλιά, τα μακριά γένια, το στυλ του ξυλοκόπου του 2010, είναι ο lineman των New Patriots, David Andrews.\nΟ Andrew Anderson είναι ο παίκτης μπόουλινγκ με το αψεγάδιαστο χτένισμα – που δεν του ξεφεύγει τρίχα\nΑκόμα και οι παίκτες του μπόουλινγκ έχουν ωραία μαλλιά! Την περασμένη εβδομάδα, ο 23χρονος παίκτης μπόουλινγκ, Andrew Anderson, συμμετείχε στον αγώνα celebrity μπόουλινγκ του Chris Paul, που για να συνεισφέρει στο CP3 Family Foundation έφερε μαζί του και το υπέροχο grooming στυλ του.\nΟ Τζορτζ Κλούνεϊ αποκάλυψε πως κουρεύεται εδώ και 25 χρόνια και κανείς δεν τον πίστεψε!\nΤο νέο άρωμα του διάσημου ράπερ Τράβις Σκοτ μυρίζει όπως το… διάστημα!\n10 αρώματα που αξίζει να χαρίσεις στο άλλο σου μισό αυτά τα Χριστούγεννα


Διοργάνωση των «μεγάλων» ήταν πάντα το Κύπελλο, αλλά τώρα έχει παραγίνει\nΟύτε αν έβαζαν κλειδαρίθμους για να αποφύγουν τα ντέρμπι δεν θα προέκυπτε αυτό το αποτέλεσμα στη χθεσινή κλήρωση των αγώνων του Κυπέλλου. Λες και κάποιο αόρατο χέρι “έσπρωξε” τα ντέρμπι για αργότερα...\nΣίγουρα ο Παναθηναικός δεν έχει δεδομένη την πρόκριση με αντίπαλο τον φετινό Βόλο, σίγουρα ο Αρης δεν πρέπει να θεωρήσει αμελητέα οντότητα τον ΟΦΗ, έχουμε και ένα ζευγάρι ομάδων της Σούπερ Λίγκα 1, το Λαμία-Ιωνικός, οπότε οι ενδιαφέρουσες μάχες δεν θα λείψουν.\nΟμως, η λογική λέει ότι θα περάσουν στη φάση των 8 οι πέντε “μεγάλοι” και μόνο τότε, θέλουν-δεν θέλουν, τουλάχιστον δύο θα παίξουν μεταξύ τους. Ισως βέβαια και τέσσερις, αν η κλήρωση δεν αποφασίσει και τότε να τους φερθεί τόσο ευγενικά όσο και χθες.\nΠροσωπικά, έχω επιφυλάξεις μόνο για το αν θα περάσει ο Παναθηναικός σε βάρος του Βόλου. Οπως και νάχει, ωστόσο, με τέσσερις ή πέντε “μεγάλους” στους οκτώ, η συνέχεια θα είναι συναρπαστική. Σίγουρα θα έχουμε τέσσσερα (μέσα-έξω) ντέρμπι στη φάση των τεσσάρων και θεωρώ δεδομένο ότι δύο “μεγάλοι” θα είναι αυτοί που θα φτάσουν στον τελικό, γιατί κανείς από τους “μικρούς” δεν είναι δυνατόν να αποκλείει συνεχώς “μεγάλους” ή να μη συναντηθεί με κανέναν από αυτούς για να φτάσει έτσι εύκολα στον τελικό.\nΑυτό σημαίνει ότι το Κύπελλο, με τον νέο τρόπο που διεξάγεται, έγινε υπόθεση καθαρά των “μεγάλων”. Πάντα ήταν, σχεδόν πάντα το κατακτούσε μια “μεγάλη” ομάδα, αλλά τώρα παράγινε.\nΟχι με την έννοια ότι αποκλείει κάποιον “μικρό” να φτάσει στην κατάκτηση του τροπαίου, αλλά από την άποψη ότι προστατεύει τους “μεγάλους” από έναν ενδεχόμενο πολύ πρόωρο αποκλεισμό. Δεν είναι, βέβαια, αυτό κάτι σύνηθες, αλλά έχει συμβεί αρκετές φορές στο παρελθόν. Τώρα αυτονόητα δεν γίνεται να συμβεί, από τη στιγμή που οι “μεγάλοι” μπαίνουν κατευθείαν στους 16.\nΠαρεμπιπτόντως, σχολιάζαμε χθες την κλήρωση με έναν φίλο Αρειανό, πολύ γνωστό στον χώρο των ΜΜΕ και μου είπε κάτι που δεν το περίμενα: “Εχω φέτος την καλύτερη ομάδα από τη δεκαετία του 1980 και μετά. Πιστεύω ότι μπορώ να πάρω το Κύπελλο. Αλλά για να το πάρω, ποντάρω... σε εσένα. Μόνο ο ΠΑΟΚ μπορεί να βγάλει από τη μέση τον Ολυμπιακό για να μην τον βρω στον τελικό...”\nΕνδιαφέρουσα άποψη και σίγουρα τιμητική για τον ΠΑΟΚ. Μού θύμισε τα περσινά. Ολοι, πλην Ολυμπιακών, έλεγαν “ο ΠΑΟΚ πρέπει να πάει στον τελικό, γιατί μόνο ο ΠΑΟΚ μπορεί να πάρει το Κύπελλο από τον Ολυμπιακό” και δικαιώθηκαν απόλυτα.\nΟσο για τον ίδιο τον ΠΑΟΚ, αφού κατόρθωσε στην περσινή κακή χρονιά, τότε που στο Πρωτάθλημα τερμάτισε 26 βαθμούς πίσω από τον Ολυμπιακό, να πάρει το Κύπελλο με αντίπαλο τον πρωταθλητή, γιατί άραγε να μην τα καταφέρει και φέτος;\nΠροφανώς, έχει πάλι στόχο και το Κύπελλο και έχει αποδείξει ότι ξέρει πώς να το κατακτά. Το ζήτημα είναι να μην ξεμείνουν οι παίκτες του από φιλοδοξία, να μην εξαντλήσουν όλη την ενέργειά τους στο Πρωτάθλημα και να μην πληρώσει η ομάδα κάποια στιγμή αδυναμίας εξ αιτίας του ροτέισον, που υποχρεωτικά θα γίνει και στο Κύπελλο, ιδιαίτερα μάλιστα αν προχωρήσει και στο Γιουρόπα Λιγκ.\nΤα τελευταία χρόνια ο ΠΑΟΚ... βαρέθηκε να σηκώνει τις κούπες πρώτα στο Πανθεσσαλικό και ύστερα στο ΟΑΚΑ, αλλά αυτό δεν σημαίνει ότι μία ακόμη θα είναι περιττή. Ο σύγχρονος ΠΑΟΚ οφείλει να κερδίσει όσα δεν μπόρεσε ο παλιός, είτε εξ αιτίας των πολλών αδικιών που υπέστη, είτε εξ αιτίας των δικών του προβλημάτων, με πιο σημαντικό την οικονομική ένδεια.\nΟ εύπορος ΠΑΟΚ του Ιβάν Σαββίδη στην εποχή των ξένων διαιτητών και του VAR έχει κάθε χρόνο την ευκαιρία να κατακτήσει τίτλους. Ποτέ δεν πρέπει να λέει “όχι”. Ούτε στο Πρωτάθλημα, αλλά ούτε και στο Κύπελλο...\nSOS θωράκισης και αυτοπροστασίας το «δίδυμο» είναι απέναντι στον ΠΑΟΚ\n«Τέλος» από τη Βάσκο ο Ζαμπά - Δεν παίζει στα δύο τελευταία ματς\nΠΑΟΚ Β': Δοκιμάζεται σε ολλανδική ομάδα ο Αβεντισιάν\nPizza Della Mamma: 4,50€ για Τετράγωνη Πίτσα 16 Κομματιών!\nΠΑΟΚ Ποδόσφαιρο Super League 1 Κύπελλο Ελλάδας Άρης Παναθηναικός Ολυμπιακός ΑΕΚ Αρθρογραφίες Στέλιος Γρηγοριάδης


Υπηρεσίες Global View και Global Transfers\nΥπηρεσίες Global View & Global Transfers επιλεγμένος σύνδεσμος\nΑποκλειστικά για τους πελάτες των υπηρεσιών HSBC Premier & HSBC Advance.\nΜε την υπηρεσία Internet Banking από την HSBC μπορείτε να διαχειρίζεστε όλους τους HSBC λογαριασμούς που διατηρείτε στον κόσμο και να μεταφέρετε χρήματα (υπηρεσία Global Transfers) με μια μόνο σύνδεση, ένα μόνο κλικ.\nΣυνδέστε σήμερα κι εσείς τους HSBC λογαριασμούς που διατηρείτε σε διαφορετικές χώρες, σε όποιο νόμισμα κι αν είναι και παρακολουθήστε τους από ένα σημείο πρόσβασης, με μια μόνο σύνδεση μέσω της υπηρεσίας Internet Banking από την HSBC. Eπιπλέον, μεταφέρετε χρήματα μέσω της υπηρεσίας Global Transfers σε πραγματικό χρόνο με προνομιακή τιμολόγηση στην συναλλαγματική ισοτιμία. Η υπηρεσία μεταφοράς διατίθεται δωρεάν για τους πελάτες της υπηρεσίας HSBC Premier και με προνομιακή τιμολόγηση (δωρεάν για μεταφορές σε ευρώ σε κράτη μέλη εντός της Ευρωπαϊκής Ένωσης) στους πελάτες της υπηρεσίας HSBC Advance.\nA. Τιμολόγηση Μεταφορών\nGlobal Transfers(μέσω Internet Banking)\nΠελάτες της υπηρεσίας HSBC Premier\nΜεταφορές από λογαριασμούς σας σε Ευρώ στην Ελλάδα σε λογαριασμούς που τηρείτε σε καταστήματα της HSBC σε Κράτη Μέλη της Ε.Ε. Δωρεάν Για ποσά\n€0-12.500: €0,80 €12.500,01-50.000:\n€5 Για ποσά\nΛοιπές μεταφορές από λογαριασμούς σας στην Ελλάδα σε λογαριασμούς που τηρείτε σε καταστήματα της HSBC στο εξωτερικό Δωρεάν Για ποσά\n€0-12.500: €13 €12.500,01-50.000:\n€26 Για ποσά\nΠελάτες της υπηρεσίας HSBC Advance\nΛοιπές μεταφορές από λογαριασμούς σας στην Ελλάδα σε λογαριασμούς που τηρείτε σε καταστήματα της HSBC στο εξωτερικό €5* Για ποσά\nΒ. Μέγιστα όρια μεταφορών\nΌριο ανά συναλλαγή US$60.000 €50.000 €50.000\nΗμερήσιο όριο πελάτη US$60.000 €50.000 €50.000\n* Αν ο λογαριασμός χρέωσης είναι σε νόμισμα διαφορετικό του ευρώ, ο πελάτης της υπηρεσίας HSBC Advance χρεώνεται με το ισόποσο. Για περισσότερες πληροφορίες επιλέξτε Άνοιγμα νέου παραθύρου: "Πίνακας Τιμολόγησης Υπηρεσίας Global Transfers" στην υπηρεσία Global View.\nΆνοιγμα νέου παραθύρου: Πλοηγηθείτε στο demo περιβάλλον της υπηρεσίας Global View\nΗ υπηρεσία Global View είναι διαθέσιμη στις παρακάτω 34 χώρες. Οι 32 χώρες με κόκκινο διαθέτουν επίσης την υπηρεσία Global Transfers.\nΑυστραλία Ινδονησία Μπαχρέιν Σιγκαπούρη\nΑίγυπτος Ιαπωνία Μεξικό Σρι Λάνκα\nΒερμούδες Ιορδανία Μπρουνέι Ταϊβάν\nΒιετνάμ Καναδάς Μεγάλη Βρετανία Ταϊλάνδη\nΚατάρ Νέα Ζηλανδία Τζέρσεϊ (HSBC Expat) Γαλλία\nΚίνα Ελλάδα Νότια Κορέα Φιλιππίνες\nΗΠΑ Λίβανος Ην. Αραβικά Εμιράτα Μαλαισία\nΝησιά Κέυμαν Χονγκ Κονγκ / Μακάο Ινδία Μάλτα\nΔιαβάστε τους Όρους & Προϋποθέσεις της υπηρεσίας Global View\nΆνοιγμα νέου παραθύρου: Global View Demo\nLink opens in an overlay: Mobile Global Transfers Demo\nΠώς μπορώ να εγγραφώ στην υπηρεσία Internet Banking;


Φθηνές πτήσεις από Βιλένα στη Skyscanner\nΠτήσεις από Βιλένα\nΕννοούσατε πτήσεις για Βιλένα;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Βιλένα κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Βιλένα για κάθε προορισμό.\nΑεροδρόμια κοντά σε Βιλένα\n0 χλμ από Βιλένα\n38 χλμ από Βιλένα\n163 χλμ από Βιλένα\n188 χλμ από Βιλένα\n199 χλμ από Βιλένα\n280 χλμ από Βιλένα\nΠοιοι ταξιδεύουν από Βιλένα\nΒιλένα οδηγός πόλης\nΕνοικίαση αυτοκινήτου από Βιλένα\nΞενοδοχεία σε Βιλένα\nΔιακοπές σε Βιλένα


PUBGHACK.CC apk Android App Κατεβάστε δωρεάν\nAndroid App PUBGHACK.CC κατεβάσει στο κινητό ή το Tablet PC με .apk αρχείο, με 100% Ασφάλεια για την συσκευή σας! Αν θέλετε να εγκαταστήσετε PUBGHACK.CC στο τηλέφωνο ή το tablet σας θα πρέπει να κάνετε κάποια εντολή 😎 σας: Για Κατ'αρχάς, θα πρέπει να μεταβείτε στο μενού Ρυθμίσεις, και στη συνέχεια αφήστε Εγκατάσταση .apk αρχεία από άγνωστους πόρους. Μην φοβάστε ότι, apk αρχεία μας είναι 100% ασφαλή και δοκιμασμένο σε εκατομμύρια συσκευές. Στη συνέχεια, μπορείτε να φορτώσετε την εφαρμογή από το κατάστημά μας, και να το εγκαταστήσετε στο Android OS συσκευή σας. Ακούγεται πραγματικά εύκολο, έτσι δεν είναι? 😂\nACT Cabs – Book & Track\nPuzell rwayal Sprottybet doubler Lifana ambiyaah MeuTube 2d harck app Xnxnxnx video tik tok Gcube block man go MCB Juice Sonic Xl Fluier dovlandare Sportybet kack Youtube subscriber hack app Euro Truck Simulator 2 com.salinastudio.live.cricket.tv my.saphelink Streem kar Mubadala ben 10 power trip Niñas FacKemanbeach Εrtflix GTA san dreas crossstitchsaga Patreon plus Friendzonando 3 en español Meezan-Bank-Limited///1 iPhone free cash game app Free fire dianomd hack Descargar estar valley la última versión sin internet, gratis 45lb plates sc88slot Gtya san wayse gloud Games bank-abc Saharanpur MY play home game apk download food court Slendrina The Cellar version 1.5 +62 823-9455-9069 Fuckerma nVr foto anime Dls Mega338 My sumer var Xboster MOOD SONG Totally better simulejtor טוקב בוקה Downlod aplikasi rte dadu hilo Drops korean


ΝΔ: «Ο Τσίπρας στέλνει μαζικά μηνύματα και στα μέλη της Νέας Δημοκρατίας για την Κυριακή» | ThessNews\nΑρχική / ΠΟΛΙΤΙΚΗ / ΝΔ: «Ο Τσίπρας στέλνει μαζικά μηνύματα και στα μέλη της Νέας Δημοκρατίας για την Κυριακή»\n13/05/2022 8:45 μμ\nΕιρωνική ανακοίνωση εναντίον του ΣΥΡΙΖΑ, με αφορμή την εσωκομματική εκλογική διαδικασία της Κυριακής, εξέδωσε η Νέα Δημοκρατία.\nΜάλιστα, στην ανακοίνωση καταγγέλεται ότι «ο κ. Τσίπρας στέλνει μαζικά μηνύματα και στα μέλη της Νέας Δημοκρατίας να πάνε να τον ψηφίσουν την Κυριακή».\n«Επειδή προφανώς τα μέλη του ΣΥΡΙΖΑ, δεν είναι αρκετά, ο κ. Τσίπρας στέλνει μαζικά μηνύματα και στα μέλη της Νέας Δημοκρατίας να πάνε να τον ψηφίσουν την Κυριακή. Καλεί επίσης τα 15χρονα και όποιον βρίσκεται στην ελληνική επικράτεια. Δεν ξέρουμε αν εξαιρούνται οι τουρίστες. Του ευχόμαστε καλή επιτυχία. Και λιγότερο άγχος. Την Κυριακή θα νικήσει τον αντίπαλό του και θα εκλεγεί».\n16.5.2022 7:23 πμ\nΑπόψε η ιστορική συνάντηση Μητσοτάκη – Μπάιντεν (VIDEO)\nΤo βράδυ της Δευτέρας (16/05) στις 22:30 (ώρα Ελλάδος) θα συναντηθεί ο πρωθυπουργός της Ελλάδος με τον Αμερικανό πρόεδρο, Τζο Μπάιντεν. Την Τρίτη στις 18:00 (ώρα Ελλάδος) θα πραγματοποιηθεί η ομιλία του Κυριάκου Μητσοτάκη, στην Κοινή Σύνοδο της Γερουσίας


Γκάρεθ Μπέιλ Τότεναμ Εξωγήινοι\nΤην ακλόνητη πίστη του ότι υπάρχουν εξωγήινοι εξέφρασε ο Γκάρεθ Μπέιλ σε συνέντευξη ερωταπαντήσεων (Q & A) με τον συμπαίκτη του, Τζο Ρόντον, στο επίσημο κανάλι της Τότεναμ.\n«Υπάρχουν 100% εξωγήινοι. 100%. Υπάρχουν πλάνα, υπάρχει υλικό. Ξέρω ότι μερικά UEFA πιθανώς είναι επτασφράγιστα κυβερνητικά μυστικά. Έχω δει ιπτάμενο δίσκο μία φορά. Έχω δει», τόνισε ο Μπέιλ προσπαθώντας να πείσει τον συμπαίκτη του τόσο στην Τότεναμ, όσο και στην εθνική Ουαλίας.


Μείνετε ασφαλείς με στυλ! Αγόρασε Τώρα\nΟι διάσημοι φορούν NEVENA COUTURE\nΗ Nicole Scherzinger με NEVENA COUTURE\nΗ Elizabeth Hurley ντυμένη από τη NEVENA\nΗ Nicole Scherzinger στα βραβεία Grammy με φόρεμα NEVENA COUTURE\nΗ Donna Air και ο James Middleton δεν...\nΗ Elle Macpherson, με φόρεμα NEVENA.\nTο υψηλής ραπτικής φόρεμα της Kara από τη Nevena London, που...\nΗ Lydie Lehner φόρεσε ένα φόρεμα από κόκκινη δαντέλα της Nevena...\nΕξαιτίας της υψηλής ζήτησης από τους πελάτες μας, αποφασίσαμε να επαναπροσδιορίσουμε την παραγωγή μας και να επικεντρωθούμε με όλους μας τους πόρους στη δημιουργία μασκών, που όχι μόνο προστατεύουν εσάς και τους γύρω σας, αλλά σας χαρίζουν και μια μοναδική εμφάνιση.\nΟι μάσκες μας είναι φτιαγμένες από την παγκοσμίου φήμης σχεδιάστρια Nevena Nikolova - αυτή η καταπληκτική μάσκα είναι εδώ για να σας προστατεύσει με στυλ. Τα ενδύματα της Nevena έχουν δημιουργηθεί έχοντας κατά νου τον πελάτη (είτε μιλάμε για διασημότητες, όπως η Elizabeth Hurley, Nicole Scherzinger, Elle Macpherson, είτε για τον καθένα από εσάς) και συγκεντρώνοντας κάποια από τα πιο εξαίσια υφάσματα. Και το ίδιο ισχύει και για τις μάσκες μας – οι ανάγκες των πελατών έρχονται πάντα πρώτες.


Κοτόπουλο κοκκινιστό με μακαρόνια - Συνταγές Μαγειρικής\nGiannis on 27 Οκτωβρίου 2021\t 16 Δεκεμβρίου 2018\nΈΝΑ ΑΠΟ ΤΑ ΝΟΣΤΙΜΟΤΕΡΑ ΦΑΓΗΤΑ!\nΣυνταγή για πεντανόστιμα μακαρόνια και κοτόπουλο που λιώνει στο στόμα!\n500 γρ. μακαρόνια σπαγγέτι νούμερο 6\n400 γρ. ντομάτα ψιλοκομμένη κονσέρβα\n1 tsp κουρκουμά\n1 tsp σκόρδο σε σκόνη\n6 μπαλάκια μπαχάρι\nΒάζουμε το ελαιόλαδο σε μια βαθιά κατσαρόλα και σε 5/6 της φωτιάς τσιγαρίζουμε το κομμένο σε κυβάκια κρεμμύδι για 3 λεπτά και στην συνέχεια κατεβάζουμε την φωτιά στα 4/6 και προσθέτουμε την ρίγανη και το πιπέρι και τσιγαρίζουμε για άλλα 3 λεπτά.\nΠροσθέτουμε τα μπούτια του κοτόπουλου και τα τσιγαρίζουμε ελαφρά ανακατεύοντας τα. Μόλις αρχίσουν να παίρνουν χρώμα προσθέτουμε την ντομάτα, το νερό, το αλάτι, το σκόρδο, το μπαχάρι και τον κουρκουμά. Ανακατεύουμε καλά και κλείνουμε το καπάκι της κατσαρόλας, αφήνοντας την στα 4/6 της φωτιάς για μισή ώρα και στην συνέχεια στα 3/4 για άλλα 40 λεπτά.\nΣε μία κατσαρόλα βάζουμε να βράσει νερό για τα μακαρόνια. Στο νερό προσθέτουμε λίγο αλάτι και ρίγανη. Μόλις βράσει το νερό προσθέτουμε τα μακαρόνια χωρίς να τα σπάσουμε. Τα βράζουμε αλ ντέντε. Μόλις γίνουν, τα βάζουμε στο σουρωτήρι να στραγγίξουν καλά, και στην συνέχεια αφαιρούμε μόνο τα κομμάτια του κοτόπουλου από την πρώτη κατσαρόλα και στην σάλτσα που έχει μείνει προσθέτουμε τα καλά στραγγισμένα (αλλά ακόμα καυτά) μακαρόνια. Ανακατεύουμε καλά και προσεκτικά για να μην κοπούν τα μακαρόνια.\nΤο σερβίρισμα γίνετε με ένα μπούτι κοτόπουλο στην άκρη του πιάτου και μια μερίδα μακαρόνια στο κέντρο. Μπορούμε να προσθέσουμε τριμμένο τυρί της αρεσκείας μας.\nΜεσημεριανο\tκοτόπουλο κοκκινιστό με μακαρόνια, μεσημεριανό